title: Charlien enkelit (elokuva)

text: Tuottaja Drew Barrymore ei pidä aseista ja tästä syystä enkelit ovat taistelulajien mestareita elokuvassa. Drew Barrymoren silloinen poikaystävä ja myöhempi aviomies Tom Green esittää roolihahmoa The Chad. Lauryn Hilliä sekä Aaliyahia harkittiin esittämään Alexin roolia. Elokuvan juhlintakohtauksessa Roger Corwinsin (Tim Curry) tyttöystävää esittää Playboyn vuoden 1998 Playmate of the Year, Karen McDougal.


title: Charlien enkelit (elokuva)

text: Charlien enkelit, Natalie Cook (Diaz), Dylan Sanders (Barrymore) ja Alex Munday (Liu) on palkattu Bill Gatesia muistuttavan ohjelmistoneron puolesta hakkeroitumaan kilpailijan tietokoneelle ja palauttamaan häneltä varastettu ohjelma.


title: Charlien enkelit (elokuva)

text:
Elokuvan aikana paljastuu, että asiakas onkin vihollinen, joka aikoo enkeleitä hyväkseen käyttäen hankkia yhteyden kilpailijan järjestelmään. Lisäksi käy ilmi, että hänen isänsä oli Vihreä baretti, joka palveli Charlie Townsendin kanssa. Hän syyttää isänsä kuolemasta Charlieta ja aikoo käyttää omaa ja kilpailijansa teknologiaa jäljittääkseen Charlien salaisen sijainnin tappaakseen hänet. Luonnollisesti enkelit aikovat estää tämän suunnitelman.
Elokuvan Yhdysvaltain tuotto ylitti 125 miljoonaa dollaria, ja maailmanlaajuisesti elokuva on tuottanut yli 260 miljoonaa dollaria.


title: Franz Pfnür

text: Franz Pfnür (21. marraskuuta 1908 – 21. syyskuuta 1996) oli saksalainen alppihiihtäjä.


title: Franz Pfnür

text: Pfnür voitti vuoden 1936 talviolympialaisissa kultamitalin alppiyhdistetyssä. Kaksi vuotta aikaisemmin hän oli voittanut MM-kisoissa kultaa pujottelussa, hopeaa alppiyhdistetyssä sekä syöksylaskussa.


title: Kalevi Seilonen

text: Arvo Oskar Kalevi Seilonen (17. lokakuuta 1937 Mikkeli – 30. toukokuuta 2011 Helsinki) oli suomalainen kirjailija, joka toimi 1960-luvulta alkaen myös kriitikkona, vapaana toimittajana, valokuvaajana, kuvataiteilijana ja neljän kulttuurilehden päätoimittajana: "Nuori Voima" (1964–1965), kuvataidelehti "Iris" (1968–1969), "Kulttuurivihkot" (1974–1977) ja "Runous" (1983–1984). Hän toimi pitkään Nuoren Voiman Liiton lausunnonantajana.


title: Kalevi Seilonen

text: Hänen varsinainen esikoisteoksensa on "Tosiasioita minusta", mutta hän oli julkaissut omakustanteena kokoelman "Proosarunoja" jo 1959. Pääteokset ovat kirjan mittainen runo "Neljä vallankumousta" ja kirjallisuuden eri lajeja yhdistelevä "Metsäroisto", josta Seilonen sai toisen valtionpalkintonsa ja Suuren suomalaisen kirjakerhon palkinnon.


title: Kalevi Seilonen

text: Seilosen tuotannon parhaana kautena pidetään 1960-lukua. 1970-luvulla hän kääntyi taistolaiseksi, minkä on arvioitu kahlinneen hänen mielikuvituksensa lentoa. Vuonna 1967 Seilonen, Markku Lahtela, Ilpo Saunio ja Tauno Tuomivaara tuomittiin 200 markan sakkoihin sotilaspassiensa hävittämisestä.


title: FIFA 100

text: FIFA 100 on jalkapallolegenda Pelén laatima luettelo omasta mielestään 125 parhaasta elävästä jalkapalloilijasta. Pelaajista 123 on miehiä ja kaksi naisia. Lista julkaistiin vuonna 2004 Fifan 100-vuotisjuhlien kunniaksi.


title: FIFA 100

text: Luettelon pohjalta on tehty pelaajaesittelyille rakentuva kirja.


title: FIFA 100

text: Pelén luettelo herätti myös kritiikkiä. On esitetty väitteitä, että Fifan puheenjohtaja Sepp Blatterillakin olisi ollut sormensa pelissä valinnoissa ja pelaajia siksi valittu lähinnä maantieteellisin perustein. Näin on arveltu tapahtuneen esimerkiksi senegalilaisen El-Hadji Dioufin ja eteläkorealaisen Hong Myung-bon tapauksissa.


title: FIFA 100

text: Myös luettelon rajaaminen vain eläviin pelaajiin herätti kummastusta. Näin esimerkiksi Garrincha, Lev Jašin ja Arthur Friedenreich jäivät valitsematta.


title: Jääkiekon SM-liigakausi 1992–1993

text: Kausi 1992–1993 oli jääkiekon SM-liigan 18. kausi. Mestaruuden voitti Turun Palloseura. Toiseksi tuli Hämeenlinnan Pallokerho ja kolmanneksi JyP HT. Kaudella oli ensimmäistä kertaa käytössä pudotuspelijärjestelmä, jossa pudotuspeleihin pääsi mukaan kahdeksan joukkuetta. Runkosarjan pistepörssin voitti Esa Keskinen ja pudotuspelien pistepörssin German Titov.


title: Jääkiekon SM-liigakausi 1992–1993

text: Pudotuspelien avauskierroksella koettiin kauden suurin yllätys, kun hallitseva mestari Jokerit putosi suoraan kolmessa ottelussa 7:nneksi runkosarjassa sijoittuneelle Porin Ässille.


title: Gustav Lantschner

text: Gustav Adolf Lantschner (12. elokuuta 1910 Innsbruck, Itävalta-Unkari – 19. maaliskuuta 2011 Krailling, Baijeri, Saksa) oli itävaltalais-saksalainen alppihiihtäjä, olympiamitalisti ja maailmanmestari.


title: Gustav Lantschner

text: Lantschner voitti vuoden 1932 MM-kisoissa kultaa syöksylaskussa ja sijoittui alppiyhdistetyssä pronssille. Seuraavan vuoden MM-kilpailuissa hän ylsi pujottelussa hopealle.


title: Gustav Lantschner

text: Vuonna 1935 elokuvanteon perässä Saksaan muuttanut Lanschner sai maan kansalaisuuden, ja seuraavana vuonna hän sijoittui Garmisch-Partenkirchenin talviolympialaisten alppiyhdistetyssä hopealle toisen saksalaisen, Franz Pfnürin, jälkeen.


title: Gustav Lantschner

text: Vuonna 2010 sata vuotta täyttänyt Lantscher asui Münchenissä.


title: Hannu ja Kerttu (ooppera)

text: Hannu ja Kerttu () Engelbert Humperdinckin säveltämä singspiel, joka sai ensi-iltansa Weimarissa 23. joulukuuta 1893. Hannu ja Kerttu -ooppera sävellettiin n. 1891 Frankfurt am Mainissa. Sen libretto, jonka kirjoitti säveltäjän sisko Adelheid Wette, perustuu samannimiseen Grimmin satuun. Oopperaa esitetään usein joulunaikaan.


title: Hannu ja Kerttu (ooppera)

text: Viattomasta lastentarinasta on tehty myös rajumpia nykysovituksia, kuten David Pountneyn 1990-luvun alussa Englannin kansallisoopperaan ohjaama versio, jossa tarina oli maustettu perheväkivallalla ja sijoitettu nykyajan suurkaupungin ankealle esikaupunkialueelle.


title: Hannu ja Kerttu

text: Hannu ja Kerttu () on Grimmin veljesten satu, joka kertoo neuvokkaista sisaruksista.


title: Hannu ja Kerttu

text: Grimmin veljesten tarinakokoelman ensimmäinen laitos ilmestyi vuonna 1812. Akateemisella tyylillä kirjoitettu Hannun ja Kertun tarina sisältyi teokseen. Alkuperäinen versio oli nykyään tunnettua versiota huomattavasti moniulotteisempi, käsitellen köyhyyden ja nälän ihmisille aiheuttamia epätoivoisia ratkaisuja. Inhimillisesti kuvailtu äiti vaihtuu kokoelman neljännessä laitoksessa pahaksi ja itsekkääksi äitipuoleksi.


title: Hannu ja Kerttu

text: Hannu ja Kerttu ovat köyhän puunhakkaajan lapsia. Nälkäkuolemansa pelossa heidän äitipuolensa vakuuttelee isän viemään lapset metsään ja jättämään heidät sinne. Lapset kuitenkin kuulevat suunnitelmasta ja osaavat varautua siihen. He pudottelevat kiviä matkan aikana ja osaavat niiden perusteella takaisin. Äitipuoli saa isän viemään lapset uudelleen metsään. Tällä kertaa he voivat pudottaa vain leivänpalasia. Isän jätettyä heidät he eivät voikaan palata takaisin, koska linnut ovat syöneet palaset.


title: Hannu ja Kerttu

text: Metsässä harhaillessaan he löytävät piparkakkutalon. Hannu ja Kerttu alkavat syödä sitä, mutta talossa asuva noita, Getchen, panee Hannun häkkiin ja tekee Kertusta orjansa. Noita aikoo syödä molemmat ja lihottaa heitä. Kun noita pyytää Kerttua tarkistamaan uunia, Kerttu huijaakin noidan sinne. Hannu ja Kerttu palaavat kotiin, missä äitipuoli on kuollut ja isä ottaa heidät iloiten vastaan.


title: Hannu ja Kerttu

text: Satu on innostanut saksalaisia kotileipureita tekemään jouluisin noita-akan mökkejä, piparkakkutaloja.


title: Hannu ja Kerttu

text: Vuonna 1963 julkaisiin kirja "Die Wahrheit über Hänsel und Gretel", jossa amatööriarkeologi "Georg Ossegg" kertoi löytäneensä sadun piparkakkutalon ja noidan ruumiin Spessartin vuoristosta. Kirjan julkaisu tapahtui Grimmin veljesten kuoleman satavuotisvuoden aikana.


title: Hannu ja Kerttu

text:
Kirjan mukaan satu perustuu tapahtumaan 1600-luvulta. Katarina Schrader oli leipuri Nürnbergistä ja saanut piparkakkureseptin läheisestä luostarista. Tämä herätti kateutta toisessa leipurissa Hans Metzlerissä. Schrader muutti pois kaupungista, mutta vihanpito jatkui. Metzler levitti huhuja, että Schrader on noita ja houkuttelee lapsia taloonsa ja syö heidät. Schrader joutui oikeuteen, jossa häntä kidutettiin peukaloruuvilla, mutta oikeus vapautti hänet. Vapauttavan tuomion jälkeen Hans Meztler meni sisarensa Greten kanssa Katarina Schraderin mökille ja tappoi hänet ja poltti ruumiin uunissa.
Tarinaa julkaistaan edelleen totena useissa suomalaisissakin lehdissä lähinnä joulun alla ilmeisesti Verkkouutisten vuoden 2000 juttuun perustuen.


title: Hannu ja Kerttu

text: Tosiasiassa Georg Osseggia ei ollut olemassa, vaan kirja on humoristi Hans Traxlerin sepittämä. Kirja sai suuren suosion, ja 18 ulkomaista kustantajaa halusi ostaa käännösoikeudet ennen huijauksen paljastumista. Myöhemmin kirjasta on vielä tehty elokuva, jossa Jean-Pierre Léaud esittää Osseggia. Kirjassa julkaistun alkuperäisen piparkakkureseptin Traxler kopioi Dr. Oetkerin keittokirjasta. "Osseggista" julkaistuissa valokuvissa Traxler esiintyi tekoparta ja lasit päällä. Traxler sai aikoinaan myös petossyyteen, mutta jäi tuomiotta. Myöhempiin painoksiin on lisätty Traxlerin kirjoittama esipuhe, jossa hän kertoo kirjan aiheuttamasta kohusta.


title: Licht

text: Licht () on Karlheinz Stockhausenin säveltämä oopperasarja, joka koostuu seitsemästä erillisestä oopperasta. Säveltäjä aloitti teosten säveltämisen vuonna 1977 ja sarja valmistui kaksikymmentäkuusi vuotta myöhemmin. Teokset käsittelevät viikonpäivien välisiä musiikillisia ja mytologisia yhteyksiä. Kaikki oopperat on levytetty ja saatavina CD:nä, vaikka osaa "Mittwoch" ei olekaan vielä esitetty varsinaisesti oopperanäyttämöllä.


title: Licht

text: Licht on sävelletty kolmen melodian pohjalta, joista jokainen liittyy yhteen oopperan päähenkilöistä. Teoksessa ilmenee monitasoista rakenteen yhtenevyyttä: jokainen melodian nuotti vastaa kokonaisten kohtausten tonaalisia keskiöitä ja pituuksia. Tutkija Henry Baconin mukaan teoksen voidaan ajatella vievän totaalisen sarjallisuuden periaatteen loogiseen päätepisteeseen. Teoksen kokonaispituus on yli 29 tuntia. Sarjan oopperoilla on omat erityiset musiikilliset tyylinsä.


title: Licht

text: Oopperoiden tunnetuin osa lienee "Helikopterijousikvartetto", joka on jousikvartetolle ja neljälle helikopterille sävelletty tilamusiikkiteos. Se muodostaa "Mittwoch aus Lichtin" kolmannen näytöksen, mutta se voidaan esittää myös erillisenä teoksena.Dresdenin (2008) ja Essenin (2010) oopperat ovat ilmoittaneet alustavasta suunnitelmasta esittää koko Licht-sarja.


title: Live & Loud (video)

text: Live & Loud on Ozzy Osbournen vuoden 1992 kiertueella tehty konserttivideo. Mukana on myös materiaalia lavan ulkopuolelta. Myös samanniminen livealbumi on julkaistu.


title: Jean-Yves Bosseur

text: Jean-Yves Bosseur (s. 5. helmikuuta 1947 Pariisi) on ranskalainen säveltäjä ja musiikkitieteilijä.


title: Jean-Yves Bosseur

text: Bosseur soitti viulun ennen säveltäjäksi ryhtymistään. Aluksi hän otti yksityistunteja ja opiskeli Darmstadtin kesäkoulussa, jossa hän tutustui Karlheinz Stockhauseniin ja Henri Pousseuriin. Opinnot jatkuivat Kölnin musiikkikorkeakoulussa ("Rheinische Musikhochschule").


title: Jean-Yves Bosseur

text: Bosseur opiskeli myös yliopistossa filosofiaa ja estetiikkaa, jonka tuloksena syntyi kaksi opinnäytetyötä : Henri Pousseurin ja Michel Butorin "Votre Faust" –oopperasta ja väitöskirja "Uuden musiikin notaatio ja kommunikaatio" ("Notation et communication de la nouvelle musique").


title: Jean-Yves Bosseur

text: Yhdessä Michel Decoustin ja Pierre Mariétanin kanssa Bosseur perusti vuonna 1966 GERM-ryhmän ("Groupe d’Études et de Réalisations Musicales"). Hän teki tunnetuksi amerikkalaista kokeellista musiikkia. Säveltäjistä häntä kiinnostavat varsinkin John Cage, Morton Feldman, Earle Brown, Christian Wolff, jotka ovat soveltaneet sävellystyössään avoimen muodon periaatetta.


title: Jean-Yves Bosseur

text: Vuonna 1977 Bosseur oli mukana perustamassa "Intervalles" -ryhmää, joka yhdistää kuvataiteita, teatteria, tanssia ja kirjallisuutta ja edistää taiteidenvälistä vuoropuhelua. Hän on tehnyt yhteistyötä myös Jiří Kolářin kanssa hyödyntäen sitaatti- ja kollaasitekniikkaa. Michel Butorin kanssa Bosseur on tehnyt "Matériel pour un Don Juan" (1977) ja "Les Tarots-Musiciens" (Eloge de Raymond Roussel, 1983-1984) –teokset.


title: Jean-Yves Bosseur

text: Bosseur työskentelee musiikkitieteen tutkijana Paris IV -yliopistossa, Tieteellisessä tutkimuskeskuksessa ("Centre National de la Recherche Scientifique").


title: Jean-Yves Bosseur

text: Vuonna 1998 hänelle myönnettiin "Diapason d'Or" –kunniamerkki "la Messe" –sävellyksestään.


title: Jean-Yves Bosseur

text: "Musique et Littérature". Revue des Sciences Humaines. Lille : Publiée par l’Université de Lille III, avec le concours du CNRS et du CNL. 1987/1.


title: Matti Rossi

text: Matti Mikael Rossi, kirjailijanimi myös "Olavi Kokko" (13. huhtikuuta 1934 Sortavala – 3. heinäkuuta 2017 Helsinki), oli suomalainen kirjailija ja suomentaja.


title: Matti Rossi

text:
Matti Rossin vanhemmat olivat jääkärikapteeni Mikko Rossi ja Vera Salmes. Rossi opiskeli Edinburghin yliopistossa kieltä ja kirjallisuutta 1956, oli Fulbright-stipendiaattina 1957–1959 ja suoritti Master of Arts -tutkinnon Pennsylvanian yliopistossa 1959. Helsingin yliopistosta hän valmistui filosofian kandidaatiksi 1960. Akateemisella urallaan Rossi oli British Councilin stipendiaattina 1960–1961. Hän tutki Birminghamin yliopiston Shakespeare Institutessa 1500–1600-luvun metafyysistä runoutta ja saarnoja.
Rossi työskenteli ohjelma-assistenttina BBC:n maailmanpalvelun suomenkielisellä osastolla Lontoossa 1961–1966. "Kulttuurivihkojen" vastaavana toimittajana hän työskenteli 1978–79, minkä jälkeen hän työskenteli vapaana kirjailijana ja suomentajana. Rossi suomensi muun muassa William Shakespearen näytelmiä sekä latinalaisamerikkalaista kirjallisuutta ja sai tästä työstä vuonna 2007 kääntäjien valtionpalkinnon.


title: Matti Rossi

text: Rossi toimi kesken jääneen kauden SKDL:n kunnanvaltuutettuna Rautalammin kunnanvaltuustossa 1976–1978. Myöhemmin Rossi vaikutti Suomen kommunistisessa puolueessa ja oli puolueen ehdokkaana vaaleissa 2000-luvulla. SKP:n 1970- ja 1980-lukujen hajaannuksessa Rossi lukeutui vähemmistöön jääneeseen puolueoppositioon eli niin sanottuihin taistolaisiin.


title: Matti Rossi

text: Rossi muistetaan myös 1970-luvun vasemmistolaisen laululiikkeen hovirunoilijana. Hänen tekstinsä tulivat tunnetuiksi Agit Prop -yhtyeen ja KOM-teatterin kuoron esittäminä, ja hän kirjoitti runoja Kaj Chydeniuksen ja Eero Ojasen säveliin.


title: Matti Rossi

text: Rossi on kirjoittanut kirjan "Raunioista nousee Donbass", jonka vuonna 2015 julkaisi "Donetskin kansantasavallan suurlähetystö" ja Johan Bäckman Publications. "Helsingin Sanomien" toimittaja Laura Halminen luonnehti teosta venäjämieliseksi propagandaksi.


title: Matti Rossi

text: Matti Rossi kuoli Helsingissä pitkäaikaisen sairauden murtamana. Rossin ura kirjailijana ja kääntäjänä jatkui hänen viimeisiin elinvuosiinsa saakka.


title: Matti Rossi

text: Rossi ilmiantoi Suomessa huhtikuussa 1975 vierailleen unkarilaisen kirjailijan Dénes Kissin Unkarin Kirjailijaliitolle neuvostovastaisen mielipiteen esittämisestä. Keskustellessaan suomalaisten kirjailijoiden kanssa Kiss oli kysynyt, kummasta fasismista oli kyse – mustasta vai punaisesta. Tapauksesta nousi kohu jo tuoreeltaan. Suomen Kirjailijaliitto lähetti Unkarin Kirjailijaliitolle kirjeen, jossa osoitettiin Rossin väitteet perättömiksi, ja eräät kirjailijat vaativat jopa Rossin erottamista Suomen Kirjailijaliitosta. Lehdistössä Rossi joutui asian vuoksi todellisen syytösryöpyn kohteeksi. Todisteita siitä, että Kissille olisi koitunut asiasta haittaa, ei silloin kuitenkaan saatu, vaikka huhuja asiasta liikkuikin runsaasti. 1990-luvulla kirjottamassaan kirjeessä Kiss kertoo, että ilmianto ei ollut harmiton, koska hän joutui kotimaassaan julkaisukieltoon ja kuulusteluihin. Vuonna 1997 Kiss kirjoitti asiasta selvityksen, joka Rossin mukaan pudotti pohjan ”valheilta ja huhuilta joita on levittänyt joukko suomalaisia kirjailijoita, jotka eivät ole välittäneet ilmoittautua”. "Suomen Kuvalehdessä" (50/1997) julkaistun kirjoituksensa mukaan Kiss eli jonkin aikaa epävarmuudessa ja pelkäsi mahdollisia seurauksia. Presidentti Kekkonen lähetti Budapestiin valtiosihteerinsä toimimaan Kissin eduksi. Kissin teoksia julkaistiin Unkarissa normaalisti vuodesta 1977 eteenpäin kuusi teosta 1970-luvun lopulla ja kolmetoista teosta 1980-luvulla. Käännöksinä Kissiä on julkaistu Unkarin ulkopuolella kirjallisuuslehdissä muun muassa suomeksi ja venäjäksi.


title: Matti Rossi

text:
Asia nousi uudelleen otsikoihin yli 30 vuotta myöhemmin, kun kokoomuksen kansanedustaja Ben Zyskowicz arvosteli vuonna 2007 voimakkaasti valtionpalkinnon myöntämistä Rossille tämän ilmiannon vuoksi. Zyskowicz jätti palkinnon myöntäneelle kulttuuriministeri Stefan Wallinille asiasta kirjallisen kysymyksen, koska Rossi ei ollut osoittanut katuvansa toimintaansa. Zyskowicz piti tapausta vakavana kulttuuri- ja ihmisoikeusrikoksena sekä täysin verrattavana natsi-Saksassa ja sen miehittämillä alueilla juutalaisia vastaan tehtyihin ilmiantoihin. Vastauksessaan Wallin sanoi, ettei hän ollut palkintoa myöntäessään tiennyt Kissin tapauksesta ja korosti palkinnon olevan ennen kaikkea tunnustus Rossin pitkäaikaisesta työstä kääntäjänä. Samalla hän kuitenkin tuomitsi Rossin tekemän ilmiannon pitäen valitettavana, ettei Rossi ollut harkinnut toimintansa moraalista puolta.
Rossi tunnetaan varsinkin Shakespearen ja espanjankielisen kirjallisuuden suomentajana.


title: Käthe Grasegger

text: Käthe Grasegger-Deuschl (19. kesäkuuta 1917 Garmisch-Partenkirchen - 28. elokuuta 2001) oli saksalainen alppihiihtäjätär.


title: Käthe Grasegger

text: MM-kisoissa vuosina 1935–1938 hän saavutti seitsemän mitalia, joista yksi oli hopeinen ja muut pronssisia. Vuoden 1936 talviolympialaiset olivat Graseggerin kotikisat ja hän saavutti niistä alppiyhdistetyn hopeamitalin sijoituttuaan toiseksi heti maannaisensa Christl Cranzin jälkeen.


title: Juha Virkkunen

text: Juha Virkkunen (7. maaliskuuta 1941 Helsinki – 13. syyskuuta 2008 Dragsfjärd) oli Yleisradion kirjallisuustoimittaja. Hän sai Valtion journalistipalkinnon vuonna 2004. Vuonna 1998 hän sai Koura-palkinnon.


title: Juha Virkkunen

text: Virkkunen teki ensimmäiset ohjelmansa Ylelle freelancerina vuonna 1963. Varsinaisesti hän siirtyi Ylen palvelukseen vuonna 1967. Hänen erikoisalansa oli runous. Virkkunen toimitti "Tämän runon haluaisin kuulla" -ohjelmaa melkein sen historian alusta asti, yli kolmekymmentä vuotta. Hän oli myös perustamassa 1990-luvulla Tanssiva karhu -runopalkintoa.


title: Juha Virkkunen

text: Vuonna 1973 Virkkunen oli Kulttuurivihkot-lehden ensimmäinen sisällöstä vastannut toimittaja. Hän oli taistolaisen Toimittajaliiton jäsen.


title: Juha Virkkunen

text: Virkkusella oli kolme lasta. Hän kuoli 67-vuotiaana syyskuussa 2008.


title: Anssi Sinnemäki

text: Anssi Sinnemäki (s. 18. syyskuuta 1947 Helsinki) on suomalainen kirjankustantaja, toimittaja ja kustannustoimittaja. Koulutukseltaan hän on filosofian maisteri. Hänet muistetaan erityisesti vasemmistolaisen "Kulttuurivihkot"-lehden päätoimittajana toimimisesta vuosina 1980–1982 ja 1984–1987.


title: Anssi Sinnemäki

text: Sinnemäki oli 1970-luvulla "Tiedonantajan" toimittaja ja taistolaisen kulttuuriliikkeen (ks. Kulttuurityöntekijäin liitto) aktivisti, mutta hän luopui poliittisesta toiminnasta 1980-luvun alkupuolella. Sinnemäki on kulttuuriyhdistys Kiilan jäsen. Hänellä on pienkustantamo Tamara Press.


title: Anssi Sinnemäki

text:
Anssi Sinnemäki on vihreiden kansanedustaja Anni Sinnemäen isä.
Anssi Sinnemäen isä taas oli lapualainen rovasti Jussi Sinnemäki, joka osallistui Lapuan liikkeeseen ja IKL:n toimintaan, ja niistä erkaannuttuaan siirtyi kokoomukseen.


title: Orontea

text: Orontea on Antonio Cestin säveltämä kolminäytöksinen "dramma musicale", joka sai ensi-iltansa vuoden 1649 karnevaalikaudella Venetsian "Teatro Santissimi Apostolissa". Oopperan libreton kirjoitti Giacinto Andrea Cicognini. Teos kuuluu 1600-luvun loppupuolen esitetyimpiin oopperoihin ja sitä esitettiin jopa Pohjois-Saksassa 1670-luvulla. Teoksen aaria "All'idol mio" sisältyy laulunopetuksessa keskeiseen Arie Antiche -kokoelmaan ja siten se kuuluu monien laulajien ohjelmistoon.


title: Ingrid Lempereur

text: Ingrid Lempereur (s. 26. kesäkuuta 1969) on entinen belgialainen uimari, joka voitti pronssimitalin 200 metrin rintauinnissa kesäolympialaisissa 1984. Hänen aikansa oli 2.31,40. Lisäksi hän voitti hopeaa samasta lajista Strasbourgin pitkän radan EM-kilpailuissa 1987.


title: LeVar Burton

text: LeVar Burton (oik. Levardis Robert Martyn Burton Jr., s. 16. helmikuuta 1957 Landstuhl, Länsi-Saksa) on yhdysvaltalainen näyttelijä, televisio- ja elokuvaohjaaja ja kirjailija.


title: LeVar Burton

text: Burton teki läpimurtonsa näyttelijänä 1970-luvun loppupuolella esitettyään Kunta Kinteä Alex Haleyn romaaniin perustuvassa minisarjassa "Juuret" ("Roots", 1977). Burton oli pääosassa sarjan neljässä ensimmäisessä jaksossa (vanhempaa Kunta Kinteä eli Tobya näytteli John Amos) ja oli roolistaan Emmy-ehdokkaana vuoden 1977 gaalassa. Hän esitti Kunta Kinteä myöhemmin vuonna 1988 valmistuneessa televisioelokuvassa "Roots: The Gift" (julkaistu Suomessa nimillä "Juuret: Kunta Kinten joulu" ja "Juuret: Juhlan aika").


title: LeVar Burton

text: "Juurten" jälkeen Burton näytteli useissa elokuvissa, pääasiassa televisiota varten tehdyissä, ja vieraili myös muun muassa televisiosarjoissa "Seikkailujen saari" ("Fantasy Island") ja "Murhasta tuli totta" ("Murder, She Wrote"). Ensimmäinen teatterielokuva, jossa Burton esiintyi, oli "Etsin sinua Mr. Goodbar" ("Looking for Mr. Goodbar") vuodelta 1977 ja 1980-luvulla hän näytteli teatterielokuvissa "Metsästäjä" ("The Hunter"), jonka ohjasi Buzz Kulik, ja joka sai ensi-iltansa vuonna 1980, ja "Kuolleitten armeija" ("The Supernaturals"), jonka ohjasi Armand Mastroiannin ja joka ilmestyi vuonna 1986.


title: LeVar Burton

text: Kunta Kinten roolin ohella Burton tunnetaan parhaiten Enterprisen konemestarin, Geordi La Forgen, roolista Star Trek -televisiosarjassa "Star Trek – uusi sukupolvi" ("Star Trek: The Next Generation"), jota esitettiin vuodet 1987–1994. Hän on esittänyt La Forgea myös neljässä sarjan päättymisen jälkeen julkaistussa pitkässä elokuvassa, "Star Trek – sukupolvet" ("Star Trek: Generations", 1994), "Star Trek – ensimmäinen yhteys" ("Star Trek: First Contact", 1996), "Star Trek – kapina" ("Star Trek: Insurrection", 1998) ja "" (2002), sekä toiminut hahmon äänenä videopeleissä "Star Trek: The Next Generation – A Final Unity" (1995) ja "Star Trek: Generations" (1997).


title: LeVar Burton

text: "Star Trekin" lisäksi muita Burtonin 1990- ja 2000-lukujen töitä ovat muun muassa Kwamen äänirooli piirrossarjoissa "Kapteeni Planeetta" ("Captain Planet and the Planeteers", (1990–1993) ja "The New Adventures of Captain Planet" (1993–1996) ja Martin Luther Kingin rooli Michael Mannin ohjaamassa elokuvassa "Ali" vuodelta 2001. Burtonilla oli myös pieni rooli omana itsenään sarjassa Rillit huurussa.


title: LeVar Burton

text: Burton on saanut saavutuksistaan televisioalalla tähden Hollywood Walk of Famelle. Tähti myönnettiin hänelle vuonna 1990.


title: LeVar Burton

text: Näyttelemisen ohella Burton on toiminut myös ohjaajana. Hän on ohjannut kaksi teatterielokuvaa, perhe-elokuvan "Blizzard" vuodelta 2003 ja elokuvan "Reach for Me" vuodelta 2008, televisioelokuvat "The Tiger Woods Story" (1998) ja "Smart House" (1999) ja jaksoja neljään Star Trek -televisiosarjaan sekä sarjoihin "Sielun ruokaa" ("Soul Food"), "Kunnian miehet" ("JAG"), "Miracle's Boys", "Siskoni on noita" ("Charmed") ja "Las Vegas".


title: LeVar Burton

text: Burton myös juonsi pitkään, vuodesta 1983 vuoteen 2006, PBS:n lastensarjaa "Reading Rainbow", josta hänet on palkittu kahdesti Daytime Emmy -palkinnolla kategoriassa paras esiintyjä lastensarjassa, vuosina 2001 ja 2002. Yhteensä hän on ollut ehdolla kyseisessä kategoriassa seitsemänätoista vuonna. Burton on myös kirjoittanut yhden kirjan, vuonna 1997 julkaistun scifi-teoksen "Aftermath".


title: LeVar Burton

text: Burton on ollut vuodesta 1992 naimisissa Stephanie Cozart Burtonin kanssa. Heillä on yksi yhteinen lapsi, tytär Michaela. Burtonilla on myös toinen lapsi, vuonna 1980 syntynyt poika, aiemmasta suhteestaan.


title: Videonpakkauksen kuvatyypit

text: Videovuo esimerkiksi MPEG-2 muodostuu erilaisista kuvatyypeistä, joita on kolme kappaletta I(Intra), P(Forward prediction) ja B(Bidirectional prediction). Kukin kuvatyyppi sisältää kuvan tai ennusteen. MPEG-2:ssa kuvanäytteen koko on 16×16 pikseliä. Ensin kuvanäyte muokataan RGB-muodosta YCbCr-muotoon. Dataa tiivistetään siten, että ensin vertaillaan ajallista toistoa tutkimalla peräkkäisiä kuvia. Tämän jälkeen kuva jaetaan 8×8 pikselin lohkoihin, joille suoritetaan DCT-muunnos. Viimeisenä tehdään kvantisointi, jossa informaatiota hukataan. Ajallisessa tiivistämisessä on huomioitava peräkkäisten kuvien sisältävä redundanssi. Tämä tapahtuu parhaiten siten, että lähetään säännöllisin välein näyte ”aidosta” kuvasta, jonka jälkeen kuvataan tähän referenssikuvaa tulleita muutoksia. Tämä tuo mukanaan I, P ja B-kuvatyypit. Nämä kuvatyypit muodostavat kuvaryhmän GOP (Group Of Pictures), yleisin järjestys kuvaryhmälle on I BB P BB P BB P BB P BB I.


title: Videonpakkauksen kuvatyypit

text: I -kuvien tiivistyssuhde on huonoin, sillä se sisältää vain kuvassa itsessään olevaan tietoa, jonka perusteella koodataan P- ja B-kuvat. I kuvat koodataan JPEG-tyyppisesti. P-kuva tehdään käyttämällä edellisen P-tai I-kuvan informaatiota, tätä kutsutaan eteenpäin ennustamiseksi. P -kuvassa vähennetään sekä ajallista, että paikallista redundanssia, jolloin saadaan aikaiseksi I-kuvia parempi tiivistysaste. B -kuvat tarjoavat parhaimman tiivistyssuhteen, sillä ne sisältävät vähiten tietoa. B -kuvat luodaan käyttämällä joko edellisen tai seuraavan I-tai P-kuvan tietoja. Kuvaryhmiä on kahdenlaisia: suljettuja ja avoimia. Suljetussa kuvaryhmässä viimeinen B -kuva voi viitata seuraavan kuvaryhmän I -kuvaan. Avoimessa kuvaryhmässä ei taas ole viitteitä ulkopuolisiin ryhmiin.


title: Videonpakkauksen kuvatyypit

text: Ennusteen laskeminen P -kuvassa toimii seuraavasti. Valitaan 16×16 -pikselin kokoinen lohko, joka muodostuu neljästä luminanssilohkosta ja kahdesta krominanssilohkosta. Tämän jälkeen sitä verrataan aiemmin siirrettyyn referenssikuvaan, ja pyritään hakemaan referenssikuvasta sellainen 16×16:n pikselin alue, joka on mahdollisimman samankaltainen valitun lohkon kanssa. Jos molemmat lohkot sijaitsevat samassa paikassa (x,y), tulee niin sanotun siirtymävektorin arvoksi 0. Muussa tapauksessa siirtymävektorin arvo on nollasta poikkeava. Tämän lisäksi referenssikuvan ja koodauksessa olevan kuvan lohkojen erotus lasketaan ja sille suoritetaan DCT-muunnos ja kvantisointi. Näin saatu P -kuva lähetetään yhdessä siirtymävektorin kanssa vastaanottajalle. Jos vastaavaa ruutua ei referenssi kuvasta löydy, kyseinen lohko koodataan I-kuvaksi, eikä siinä enää käytetä referenssikuvan tietoja.


title: Videonpakkauksen kuvatyypit

text: B-kuvat koodataan samalla tavalla, kuin P-kuvat, sillä poikkeuksella, että B-kuvien referenssi ovat kuvaosassa sekä koodattavan B-kuvan edessä, että takana. Tässä saatu tulos menee DCT-muunnokseen, jonka jälkeen se lähetetään vastaan ottajalle kahden siirtymävektorin kanssa.


title: Vapaan katselukulman televisio

text: Vapaan katselukulman televisio () on 3D-informaatiojärjestelmä, joka sallii kuvan hankinnan, käsittelyn ja esittämisen. Järjestelmän on kehittänyt japanilainen Masayuki Tanimoto, Nagoyan Yliopistosta.


title: Vapaan katselukulman televisio

text: Järjestelmä perustuu Ray-space-metodiin ja esitystapaan. Ray-space-data koostuu useista erisuuntiin kulkevista viivoista.


title: Vapaan katselukulman televisio

text: FTV:n tulisi olla yhteensopiva kaiken sisällön kanssa. FTV hankkii, tallentaa ja lähettää kaiken visuaalisen informaation 3D-tilasta.


title: Vapaan katselukulman televisio

text: FTV kuva pyrkii toistamaan kuvan siis kolmiulotteisesti. Näin katselija voi valita haluamansa katselukulman, jolloin hän näkee kuvan sivultakin päin.


title: Vapaan katselukulman televisio

text: 3D-kuva saadaan ottamalla usealla "palvelimeen" kytketyllä kameralla kuvia kohteesta.


title: Vapaan katselukulman televisio

text: Kolmiulotteinen kuva saadaan asettamalla useita kameroita kuvattavan kohteen ympärille, samalle korkeudelle. Kameroille on kaksi pääasiallista asennustapaa: lineaarinen ja puolikaari.


title: Vapaan katselukulman televisio

text: Ray-space on näin hankittujen kuvien yhdistelmä.


title: Vapaan katselukulman televisio

text: FTV ei ainoastaan luo, tallenna ja esitä kolmiulotteista kuvaa, vaan kaikki kuvainformaatio pystytään myös siirtämään eteenpäin. FTV-signaali on uusi kynnys videosignaloinnissa, koska sillä on useampi ulottuvuus kuin normaalissa videosignaalissa.


title: Vapaan katselukulman televisio

text: Tuotettavan näkymän laatu riippuu pääasiassa siitä, kuinka monta kameraa näkymän kuvaamiseen käytetään. Jos katselija on kulmassa, josta ei kameralla ole otettu kuvaa, FTV muodostaa kuvan viereisten kameroiden kuvien perusteella.


title: Vapaan katselukulman televisio

text: Riittävän tehokkaan koodauksen sekä uuden kuvan muodostamiseen tarvitaan useiden kuvien esikäsittelyä. Usean kameran asettelu siten, että kaikki kamerat ovat samalla etäisyydellä ja korkeudella, on käytännössä vaikeaa.


title: Vapaan katselukulman televisio

text: FTV tarjoaa tarkan ja korkealaatuisen kuvan vaikeista ja monimutkaisistakin kohteista. Kuvan esittämiseen kumminkin vaaditaan uudenlainen järjestelmä. Nykyään tämä on kehitetty käyttämällä 2D ja automultiscopic näyttöjä pään liikkeen tunnistus järjestelmillä.


title: Vapaan katselukulman televisio

text: Järjestelmä on kehitetty suurien alueiden kuvaamiseen. Se perustuu palvelimeen ja sataan asiakasyksikköön (client, nodes) joissa jokaisessa on oma kameransa. Palvelin luo ja lähettää kaikille asiakkaille synkronointisignaalin. Järjestelmä pystyy kuvaamaan huippuresoluutioista kuvaa 30 fps vauhdilla sekä nauhoittamaan analogista signaalia jopa 96 kilohertsiin asti.


title: Pyhä käsikranaatti

text: Pyhä käsikranaatti (, ”Antiokian pyhä käsikranaatti”; myöhemmin muodossa "Holy Grenade") on alun perin Monty Python -ryhmän vuonna 1975 valmistuneessa komediaelokuvassa "Monty Pythonin Hullu maailma" esiintynyt kuvitteellinen ase. Se on samanaikaisesti kristillinen pyhäinjäännös ja käsikranaatti. Elokuvassa sillä tapetaan ”Caerbannogin tappajakaniini”, joka vartioi luolaa, josta löytyy vihje Graalin maljan olinpaikasta.


title: Pyhä käsikranaatti

text:
Sittemmin Pyhä käsikranaatti on levinnyt muualle populaarikulttuuriin, esimerkiksi useisiin tietokonepeleihin, kuten Wormsiin ja Fallouttiin.
Elokuvan mukaan Pyhän käsikranaatin käyttöohjeet löytyvät kuvitteellisesta "Varustelujen kirjasta" (Book of Armaments), luvusta 2, jakeista 9–21.


title: Pyhä käsikranaatti

text: Vaikka elokuvassa Graham Chapmanin näyttelemä kuningas Arthur laskee väärin (-YKSI! KAKSI! VIISI! -Kolme, herrani. -KOLME!), hän onnistuu silti tuhoamaan Tappajakaniinin.


Ampumahiihdon maailmanmestaruuskilpailut on Kansainvälisen Ampumahiihtoliiton ("IBU") vuosittain järjestämä arvokilpailu. Olympiavuosina ei kilpailla niissä lajeissa, jotka ovat talviolympialaisten ohjelmistossa, mutta niiden lajien osalta, jotka eivät ole olleet olympialaisissa (kuten sekaviesti), on järjestetty maailmanmestaruuskilpailuja myös olympiavuosina.


title: Ampumahiihdon maailmanmestaruuskilpailut

text: Ensimmäiset ampumahiihdon maailmanmestaruuskilpailut järjestettiin vuonna 1958. Silloin ohjelmassa oli virallisena lajina miesten yksilökilpailu ja epävirallisena lajina miesten viesti. Naiset kilpailivat omissa maailmanmestaruuskilpailuissaan ensimmäisen kerran vuonna 1984. Vuodesta 1989 lähtien miehet ja naiset ovat kilpailleet samoissa maailmanmestaruuskilpailuissa.


text: "Sisältää MM-mitalit vuosilta 1958-2016"


title: Kūkō-linja

text: Kūkō-linja () on Fukuokan kaupungin metron () pisin linja. Se kulkee idästä Meinohamasta 13,1 km matkan keskustan kautta Fukuokan lentoasemalle. Linjalla on 13 asemaa ja se on aloittanut toimintansa 1972 ja sen viimeiset osat on valmistettu 1993. Osittain samoilla asemilla toimii myös Fukuokan metron Hakozaki-linja. Metrojunat jatkavat matkaansa Meinohamasta Chikuzen-linjalle.


title: Kūkō-linja

text: Radan väri kartalla on punainen. Virallisesti sen nimi on Linja 1 (Kūkō-linja) (). Linjan asemat ovat suojattu myös automaattisilla porteilla, kuten muutkin Fukuokan metron asemat. Samoin junat ovat automaattisesti ohjattuja.


title: Kūkō-linja

text: Kūkō-linja on Japanin ainut metrolinja joka kulkee suoraan lentoasemalta kaupunkiin. Vaikka Tokion Toei Asakusa-linja kulkee Naritan sekä Hanedan kautta, ne eivät kuitenkaan ole Toei Asakusa-linjan omia asemia. Lentokentät kuuluvat paikallislinjoille, joiden kautta Toei Asakusa-linja kulkee.


title: Kūkō-linja

text: Kūkō-linja kulkee Fukuokan kaupungin tärkeimpien alueiden läpi, kuten Nishijin, Tenjin, Hakata ja lentoasema. Kūkō-linja on myös Fukuokan kaupungin käytetyin metrolinja.


title: Corrie Winkel

text: Kornelia ”Corrie” Winkel (s. 26. helmikuuta 1944 Groningen) on alankomaalainen uimari, joka saavutti hopeaa 4 × 100 metrin vapaauintiviestissä Tokion kesäolympialaisissa 1964. Hänen joukkuetovereitaan olivat Ada Kok, Klenie Bimolt ja Erica Terpstra.


title: Corrie Winkel

text: Tokion olympialaisissa Winkel sijoittui 14:nneksi 100 metrin selkäuinnin alkuerissä. Hän oli saavuttanut tuolla matkalla hopeaa pitkän radan EM-kilpailuissa 1962. Vuonna 1963 hän ui 200 metrin selkäuinnissa Euroopan-ennätyksen 2.32,3.


title: Stiftelsen för Åbo Akademi

text: Stiftelsen för Åbo Akademi () on säätiö, joka perustettiin 18. kesäkuuta 1917 tavoitteenaan perustaa ja ylläpitää ruotsinkielistä yliopistoa Turussa. Säätiön hallituksen puheenjohtaja on kauppaneuvos Peter Boström ja valtuuskunnan puheenjohtaja ministeri Christoffer Taxell.


title: Stiftelsen för Åbo Akademi

text: Säätiön alkupääoma oli 3,47 miljoonaa markkaa ja vuonna 1918 perustetun Åbo Akademin toiminta rahoitettiin täysin säätiön pääomatuotoilla kunnes se sai ensimmäisen valtionavustuksensa vuonna 1956.


title: Stiftelsen för Åbo Akademi

text: Valtiolle päävastuu Akademin toiminnasta siirtyi vasta 1. elokuuta 1981 erillisellä valtion ja Stiftelsen för Åbo Akademin välisellä sopimuksella. Sopimuksen jälkeen säätiö on määritellyt päämäärikseen turvata, ylläpitää ja tukea Åbo Akademin toimintaa sekä suomenruotsalaista kulttuurielämää ja tieteellistä tutkimusta.


title: Stiftelsen för Åbo Akademi

text: Säätiö ylläpitää muun muassa Sibelius-museota, Ett Hem -museota, rakennusta, jossa toimii Åbo Svenska Teater, uskontotieteelliseen ja kulttuurihistorialliseen tutkimukseen erikoistunutta Donner-instituuttia, Åbo Akademin kirjapainoa ja Forum Marinum -säätiötä.


title: Vastakkaissuuntaisuus

text: Vastakkaissuuntaisuus liittyy matemaattisissa yhteyksissä vektorilaskentaan. Sen vastakohta on samansuuntaisuus. Myös "normaalien" lukujen voidaan ajatella olevan yksiulotteisia vektoreita, joten kaikki kaikki positiiviset luvut ovat vastakkaissuuntaisia negatiivisille luvuille. Sama pätee useammissakin ulottuvuuksissa, joten kaikki vektorin kanssa samalla koordinaatiston origon läpi kulkevalle suoralle sijoittuvat, mutta toiselle puolen origoa jäävät vektorit ovat vektorille vastakkaissuuntaisia.


title: Lisa Nowak

text: Lisa Marie Nowak (s. 10. toukokuuta 1963) on yhdysvaltalainen entinen astronautti.


title: Lisa Nowak

text: Nowak syntyi Alfred ja Jane Caputon tyttäreksi vuonna 1963. Hän kiinnostui avaruudesta ja sen tutkimuksesta lapsena. Nowak alkoi opiskella alaa ja liittyi lopulta Lyndon B. Johnson Space Centerin astronautteihin.


title: Lisa Nowak

text: Nowak lähti 4. heinäkuuta 2006 NASA:n STS-121-sukkulalennolle ja kävi tämän yhteydessä Kansainvälisellä avaruusasemalla. Nowak oli ensimmäinen yhdysvaltainitalialainen nainen avaruudessa, ja lennon aikana hän pitikin yllään Italialaisamerikkalaisten naisten kansallisen yhdistyksen merkkiä.


title: Lisa Nowak

text: Nowak oli tammikuuhun 2007 asti naimisissa Richard T. Nowakin kanssa. Pari sai kolme lasta: pojan (s. 1992) sekä vuonna 2001 syntyneet kaksoistyttäret.


title: Lisa Nowak

text: Nowak pidätettiin lentoasemalla Floridan Orlandossa 5. helmikuuta 2007.


title: Lisa Nowak

text: Nowakilla oli ollut romanttinen suhde laivaston komentaja William Oefeleiniin, mutta koki, että hänen kanssaan miehen suosiosta kilpaili Colleen Shipman. Hän ajoi kotoaan 1 600 kilometriä Orlandoon voidakseen tavata Shipmanin kasvokkain. Nowak yritti siepata Shipmanin, mutta tämä pääsi pakoon.


title: Lisa Nowak

text: Nowakilla oli ollut mukanaan pippurisuihke, veitsi sekä suuria jätesäkkejä. Astronautti itse kuitenkin väittää vain halunneensa keskustella Shipmanin kanssa. Aluksi Nowakia epäiltiin vain pahoinpitelystä ja automurron yrityksestä, mutta hänelle vaadittiin syytettä myös murhan yrityksestä. Syyttäjä päätti myöhemmin jättää tämän syytteen, mutta Nowak on yhä vastuussa vähäisemmistä rikoksista.


title: Lisa Nowak

text: 7. maaliskuuta 2007, kuukausi kidnappausyritystä myöhemmin, NASA erotti Nowakin.


title: Samansuuntaisuus

text: Samansuuntaisuus liittyy matemaattisissa yhteyksissä vektorilaskentaan. Sen vastakohta on vastakkaissuuntaisuus. Myös "normaalien" lukujen voidaan ajatella olevan yksiulotteisia vektoreita, joten kaikki kaikki positiiviset luvut ovat samansuuntaisia positiivisille luvuille. Sama pätee useammissakin ulottuuvuuksissa, joten kaikki vektorin kanssa samalla koordinaatiston origon läpi kulkevalle suoralle sijoittuvat, mutta samalle puolen origoa jäävät vektorit ovat vektorille samansuuntaisia.


title: SOM

text: Som tai SOM voi tarkoittaa seuraavia asioita:


title: Peter Noone

text: Peter Blair Dennis Bernard Noone (s. 5. marraskuuta 1947 Manchester, Britannia) on brittiläinen muusikko ja näyttelijä, joka tuli tunnetuksi 1960-luvulla Herman's Hermits -yhtyeen laulusolistina. Noonen hyvänä pidetty ulkonäkö ja olemus olivat tärkeä osa erityisesti teini-ikäisten suosiossa olleen yhtyeen menestystä.


title: Peter Noone

text: Noone teki 1970-luvulla yhteistyötä David Bowien, Debby Boonen ja Graham Gouldmanin kanssa. Myöhemmin hän on toiminut uuden aallon yhtyeessä The Tremblers ja julkaissut sooloalbumin "One of the Glory Boys".


title: Peter Noone

text: Noone on työskennellyt myös näyttelijänä. Hänellä on ollut rooli muun muassa "Coronation Street" -saippuasarjassa, jossa hän näytteli lapsena. 1960-luvulla hän näytteli kahdessa Herman’s Hermits -elokuvassa; "Hold On!" (1966) ja "Mrs. Brown You’ve Got a Lovely Daughter" (1968). Vuonna 1978 hänellä oli merkittävä rooli elokuvassa "Sgt. Pepper’s Lonely Hearts Club Band".


title: Peter Noone

text: Hän asuu tällä hetkellä Kalifornian Santa Barbarassa.


title: Heavisiden funktio

text: Heavisiden funktio tai yksikköaskelfunktio formula_1 on epäjatkuva funktio, jonka arvo on nolla, kun formula_2 on negatiivinen, ja yksi, kun formula_2 on positiivinen. Funktiota käytetään mm. säätötekniikassa ja signaalinkäsittelyssä kuvaamaan kytkintä, joka kytketään päälle tiettynä hetkenä ja pysyy päällä ikuisesti. Se on nimetty Oliver Heavisiden mukaan.


title: Heavisiden funktio

text: formula_1 voidaan määritellä:


title: Heavisiden funktio

text: Joskus formula_6 määritellään arvoksi ½ symmetrian vuoksi:


title: Heavisiden funktio

text: Heavisiden funktio on Diracin deltafunktion antiderivaatta.


title: Anosmia

text: Anosmia merkitsee hajuaistin puutetta. Tila voi olla väliaikainen tai pysyvä ja synnynnäinen tai esimerkiksi jonkin sairauden aiheuttama.


title: Anosmia

text: Anosmia voi olla seurausta lukuisista sairauksista, kuten infektioista, polyypeistä, Parkinsonin taudista tai muusta syystä aiheutuneesta hajuhermon vaurioitumisesta. Joillakin aiheuttajana on harvinainen estesioneuroblastooma. Osassa tapauksista hajuaistin menettämisen syytä ei tunneta.


title: Anosmia

text: Anosmiaan ei välttämättä liity sairautta. Se voi ilmetä tiettyjen lääkeaineiden sivuvaikutuksena. Hajuaistin puutetta kuuluu myös Kallmannin oireyhtymään.


title: Anosmia

text: Anosmiaa lieväasteisempi hajun heikkeneminen on nimeltään hyposmia, joka on usein allergisen reaktion tai virusinfektion aiheuttama tilapäinen oire.


title: Kohtisuoruus

text: Euklidisessa geometriassa suorat ovat kohtisuorassa, jos niiden leikkauskulma on 90 astetta. Yleisemmin kohtisuoruus on määritelty kaikissa sisätuloavaruuksissa siten, että kaksi vektoria on keskenään kohtisuorassa, jos niiden sisätulo on nolla.


title: Kohtisuoruus

text: Euklidisessa geometriassa suoralle voi piirtää sitä kohtisuoraan leikkaavan suoran (joita on äärettömästi) seuraavasti:Kahden uuden ympyrän leikkauspisteet ovat siis pisteet, jotka kaikista yhtä kaukana pisteestä p olevista pisteistä ovat kauimpana myös muista suoran pisteistä.


title: Kohtisuoruus

text: Yllä kuvatun esimerkin pitäisi (?) toimia myös muussa kuin euklidisessa geometriassa (sillä varauksella, että geometriset muodot vaihdetaan kyseisen tapauksen vastaaviksi).


title: Puolan ympäriajo

text: Puolan ympäriajo (Tour de Pologne) on Puolassa järjestettävä maantiepyöräilyn etappikilpailu. Kilpailu järjestettiin ensimmäisen kerran vuonna 1928 ja vuoteen 1952 se järjestettiin lähinnä satunnaisesti. Vuodesta 1953 lähtien kilpailu on kuitenkin järjestetty vuosittain. Kilpailu koostuu 7 tai 8 etapista ja kokonaismittaa sille on 2000-luvun alkuvuosina kertynyt noin 1200–1300 km. Kilpailu kuuluu UCI World Touriin.


title: Antero Alku

text: Antero Alku (s. 1955, Helsinki) on suomalainen diplomi-insinööri. Alku on kirjoittanut raideliikennettä käsittelevän kirjan: "Raitiovaunu tulee taas". Lisäksi hän on ollut mukana kirjoittamassa teoksia "Unelma Löylymäestä – Saimaan rautatien historia" ja "Herää Helsinki!". Vuoden 2007 keväällä Alku julkaisi kirjan "Mennäänkö metrolla?" Suomen tietokirjailijat ry:n apurahalla.


title: Antero Alku

text: Joukkoliikenteen puolestapuhujana Alku tuli tunnetuksi kansalaisliike Pikaraitiotien asiantuntijana 1989.


title: Antero Alku

text: Toimittuaan ensin lyhyen aikaa Vihreissä Alku vaihtoi puoluettaan Suomen Keskustaan Vihreiden ja Keskustan pääkaupunkiseudun liikennepolitiikkaa koskevien erojen takia. Kunnallisvaaleissa 2004 Alku oli ensimmäistä kertaa ehdolla kaupunginvaltuustoon Keskustan listoilta, mutta jäi valitsematta. Helsingin kaupunkisuunnittelulautakunnassa Alku toimii varajäsenenä.


title: Antero Alku

text: Alku on politiikassaan arvostellut Helsingin kolmen vahvan puolueen (Vihreät, Kokoomus, SDP) politiikkaa ja sen tuottamia ongelmia kaupungin päätöksenteolle.


title: Antero Alku

text: Politiikassa ja kansalaisjärjestötoiminnassa Alku on toiminut autottoman Helsingin edistämiseksi. Hän oli Länsimetro-hankkeen vastustaja ja pikaraitiotien puolustaja. Lisäksi Alku on toiminut keskustatunnelin rakentamista vastaan sekä Kruunuvuorenrannan ja Helsingin keskustan yhdistävän sillan rakentamisen puolesta.


title: Antero Alku

text: Vuoden 2007 eduskuntavaaleissa Alku oli Keskustan ehdokkaana, muttei tullut valituksi.


title: Kallmannin oireyhtymä

text: Kallmannin oireyhtymää (KS) sairastavalta puuttuu hajuaisti ja hänellä on sukuhormonien vaje. KS on oireyhtymä, jonka yleisyydeksi miehillä arvioidaan 1:4000-1:10000; naisilla tilan on arvioitu olevan noin 5 kertaa harvinaisempi. KS diagnosoidaan tyypillisesti nuoruusiällä, jos nuorelle ei tule murrosikää tai se etenee poikkeavan hitaasti. Murrosikäkehitys saadaan aikaan hormonihoidolla, mutta hajuaistin puutos jää. Aikuisiässä KS:n liittyy hedelmättömyyttä, jota kuitenkin voidaan hoitaa. Uusimman tiedon mukaan KS:n liittyvä sukuhormonien vaje ja hedelmättömyys saattavat joskus korjaantua itsestään vuosienkin mittaisen hormonikorvaushoidon jälkeen.


title: Vaihto-omaisuus

text: Vaihto-omaisuutta ovat elinkeinotulon verottamisesta annetun lain (360/1968) 10 §:n mukaan elinkeinotoiminnassa sellaisinaan tai jalostettuina luovutettaviksi tarkoitetut kauppatavarat, raaka-aineet, puolivalmisteet ja muut hyödykkeet sekä elinkeinotoiminnassa kulutettaviksi tarkoitetut poltto- ja voiteluaineet ja muut tarvikkeet. Lukeminen vaihto-omaisuudeksi tehdään käyttötarkoituksen eikä laadun mukaan.


title: Vaihto-omaisuus

text: Vaihto-omaisuus luetaan taseessa vaihtuviin vastaaviin. Kirjanpitoasetuksen 1:6 §:n mukaan vaihto-omaisuus jaetaan viiteen erään:


title: Kysymys ensimmäisestä paavista

text: Kysymyksellä ensimmäisestä paavista tarkoitetaan kysymystä siitä, kuka oli ensimmäinen Rooman piispa eli paavi, sekä samalla apostoli Pietarin mahdollista yhteyttä paaviuteen. Eri tahoilla on tästä asiasta erilaisia näkemyksiä. Katolinen kirkko katsoo paavin nykyään kirkossa käyttämän vallan sisältyneen Rooman piispan virkaan Pietarin elinpäivistä asti, mutta tulleen kirkolle tarpeelliseksi ja siten otetuksi käyttöön vasta ajan myötä.. Muut kirkot ja kristilliset yhteisöt katsovat, ettei koko kirkkoa koskeva valta kuulunutkaan Pietarille, ja monet niistä katsovat myös, ettei Rooman piispa ole Pietarin seuraaja.


title: Kysymys ensimmäisestä paavista

text: Kysymys ensimmäisestä paavista on tärkeä, koska katolinen kirkko perustelee paaviuden valtaa sen väitetyillä yhteyksillä apostoli Pietariin.


title: Kysymys ensimmäisestä paavista

text: Katolinen kirkko pitää Taivasten valtakunnan avaimien luovutusta apostoli Pietarille merkkinä tämän julistamisesta kaikkien muiden apostolien johtajaksi ja ensimmäiseksi Rooman piispaksi eli paaviksi. Pietarinkirkon kupolin sisäreunaan onkin kirjoitettu: "Tu es Petrus et super hanc petram aedificabo ecclesiam meam et tibi dabo claves regni caelorum" (suomeksi "Sinä olet Pietari, ja tälle kalliolle minä rakennan kirkkoni. Minä olen antava sinulle taivasten valtakunnan avaimet") kuten Jeesuksen kerrotaan sanoneen Pietarille Matteuksen evankeliumin mukaan (Matt. 16: 18–19).


title: Kysymys ensimmäisestä paavista

text: Apostoli Pietarin asema paavina on kielletty niin protestanttisissa kuin myös moderneissa katolisissa tutkimuksissa. Kriittisten mielipiteiden mukaan Pietaria ei voida pitää paavina, eikä täten paaviuden erityisasemaa kristinuskossa voida mitenkään perustella. Paavin kirkollis-hierarkkinen asema on aina ollut Rooman seurakunnan johtaja, eikä kriittisten mielipiteiden mukaan paaviudelle voida antaa suurempia erityisoikeuksia ainakaan teologisilla perusteilla. Kriittisten mielipiteiden mukaan paavius ei liity mitenkään suoranaisesti apostoli Pietariin, eikä Rooman piispalla eli paavilla pitäisi olla enempää vaikutusvaltaa Rooman ulkopuolella kuin muillakaan eri kaupunkien piispoilla. Useiden apostoli Pietarin paaviuden kieltävien tutkijoiden mielestä paaviuden historian voidaan katsoa alkaneen aikaisintaan 100-luvulla, jolloin Anicetus toi Aasian seurakunnista Roomaan piispa-instituution. Myös myöhäisempiä ajankohtia paaviuden synnylle on esitetty.


title: Kysymys ensimmäisestä paavista

text: Joissain kriittisissä näkemyksissä kyseenalaistetaan jo apostoli Pietarin oleskeleminen Roomassa. Kriittisimpien tutkijoiden mukaan Pietari ei koskaan edes käynyt kyseisessä kaupungissa, saati sitten kärsinyt siellä marttyyrikuolemaa. Näiden näkemysten mukaan Pietaria ei voida pitää ensimmäisenä paavina, eikä paaviutta instituutiona voi perustella väitetyillä yhteyksillä apostoliin.


title: Kysymys ensimmäisestä paavista

text: Raamattu ei anna suoraa vastausta Pietarin mahdolliseen oleskeluun Rooman kaupungissa, koska Uusi testamentti ei kerro apostolin elämän loppuvaiheista. Kriittisistä mielipiteistä huolimatta perimätieto Pietarin marttyyrikuolemasta Roomassa lienee tosi.


title: Kysymys ensimmäisestä paavista

text: Paavi Pius XII:n ollessa paavina 1950-luvun Pietarinkirkon alla suoritettiin kaivauksia, joiden tuloksena löydettiin hautamuistomerkki. Sen viereen on raapustettu kreikaksi sanat: "Pietari on täällä". Paikalla, josta hautamuistomerkki löydettiin, sijaitsi aikanaan keisari Neron aikainen hautausmaa, jonne osa vainoissa teloitetuista kristityistä haudattiin. Paikalta löydettiin myös luita, ja tiedotuksessaan Vatikaanivaltio totesikin kyseessä olevan "mitä suurimmalla todennäköisyydellä" apostoliruhtinaan maalliset jäännökset. Kaikki eivät ole samaa mieltä Vatikaanivaltion kanssa, sillä kriittisimpien tutkijoiden mukaan "oli kyllä odotettavissa, että hautausmaalta löytyy luita".


title: Kysymys ensimmäisestä paavista

text: Maallisten todisteiden lisäksi Raamattu antaa joidenkin tutkijoiden mukaan epäsuoria viitteitä Pietarin oleskelusta Roomassa, vaikkei kuitenkaan kerro suoraan apostoliruhtinaan elämän loppuvaiheista. Esimerkiksi Pietarin ensimmäisen kirjeen lopussa sanotaan: "Tervehdyksen lähettää teille Babylonissa oleva seurakunta, valittu niin kuin tekin, ja minun poikani Markus." Mikäli oletetaan Pietarin kirjoittaneen kirjeen itse - vaikkakin useat tutkijat kyseenalaistavat tämän - sekä Babylonin olevan Rooman salanimi, on todennäköistä, että Pietari on ollut aikanaan Roomassa. Raamatussa Babylon -nimellä tarkoitettiin harvoin itse Babylonin kaupunkia, vaan sillä tarkoitettiin rappioituneita maailmankaupunkeja. Tällöin voisi olettaa, että kyseessä olisi juuri Rooma. Tätä väitettä tukee myös Markuksen nimen mainitseminen, sillä kirkkohistorioitsijat mainitsevat tämän olleen Roomassa Pietarin tulkkina.


title: Kysymys ensimmäisestä paavista

text: Toinen mahdollinen kohta Raamatussa, jonka voidaan tulkita kertovan Pietarin olleen Roomassa, on Ilmestyskirjan 11. luku. Kyseisessä luvussa jakeesta kolme eteenpäin puhutaan "kahdesta todistajasta". "Ja heidän ruumiinsa viruivat sen suuren kaupungin kadulla, jota hengellisesti puhuen kutsutaan Sodomaksi ja Egyptiksi ja jossa myös heidän herransa ristiinnaulittiin". Mikäli kyseessä on vertauskuvallista tulkintaa, silloin kohdassa mahdollisesti tarkoitettaisiin kaikkea jumalattomuutta edustavaa maailmankaupunkia. Joidenkin tulkintojen mukaan nämä kaksi todistajaa saattaisivat olla Pietari ja Paavali ja maailmankaupunki olisi Rooma.


title: Kysymys ensimmäisestä paavista

text: Kolmas mahdollinen vihje raamatussa löytyy Johanneksen evankeliumista, jossa Jeesus sanoo Pietarille: "Totisesti, totisesti minä sanon sinulle: kun olit nuori, sinä vyötit itsesi ja kuljit, minne tahdoit; mutta kun vanhenet, niin sinä ojennat kätesi, ja sinut vyöttää toinen ja vie sinut, minne et tahdo." Tätä voidaan pitää ennustuksena Pietarin tulevasta marttyyrikuolemasta.


title: Kysymys ensimmäisestä paavista

text: Jo hautamuistomerkin ja luulöytöjen perusteella voidaan olettaa Pietarin tosiaan olleen Roomassa ja kuolleen siellä marttyyrikuoleman. Kysyttäessä sitä, oliko Pietari kuitenkaan Rooman piispa ja täten ensimmäinen paavi, sekä moderni katolinen että protestanttinen tutkimus vastaavat kieltävästi. Todennäköisesti Rooman seurakunta syntyi jo ennen vuotta 50 eli ennen Paavalin ja Pietarin saapumista kaupunkiin. Tällöin seurakunnista puuttuivat piispanvirat, sillä seurakuntajärjestys kehittyi vähitellen kohti yhtenäisempiä muotoja. Piispanvirka seurakunnan johtoasemana kehittyi alkujaan Vähässä-Aasiassa, josta se hiljalleen levittyi muualle ja saapui Roomaan noin vuonna 160. Tämän perusteella ei voida puhua Pietarista ensimmäisenä paavina eikä edes Rooman seurakunnan johtajana.


title: Kysymys ensimmäisestä paavista

text: Mikäli Pietaria ei voida pitää ensimmäisenä paavina, voidaankin ihmetellä, miten paavius sitten kehittyi ja liitettiin apostolien johtajana pidettyyn Pietariin. Luetteloa Rooman piispoista alettiin laatia vasta piispaviran vakiinnuttua seurakunnan johtajaksi. Myös muissa kristinuskolle tärkeissä kaupungeissa kuten Jerusalemissa, Antiokiassa ja Aleksandriassa laadittiin samantyylisiä apostolista alkavia luetteloita, jotka pyrittiin johtamaan seurakunnan silloiseen piispaan. Vanhin säilynyt lista Rooman piispoista on vuodelta 185, ja siinä tunnettiin vain muutama silloisen piispan edeltäjistä. Listaa kuitenkin jatkettiin Pietariin saakka, koska aseman periytyminen apostoliruhtinaasta oli seurakunnalle oikean opin tae. Todennäköisesti listassa Pietarin ja piispan viran kaupunkiin tuoneen Anicetuksen välissä olevat nimet eivät ole keksittyjä, vaan kyseessä ovat mahdollisesti seurakunnan johtoryhmän jäsenet. Myös ajallinen järjestys on mahdollisesti oikea, mutta vuosiluvut lienevät epävarmoja.


title: Kysymys ensimmäisestä paavista

text: Käsitys Pietarin olevan ensimmäinen Rooman piispa ja paavi syntyi toisella vuosisadalla ajanlaskun alun jälkeen. Suhteellisen pian tämän käsityksen synnyttyä silloinen Rooman piispa alkoi vaatia itselleen ylintä valtaa kristityssä kirkossa. Paavi Stefanus I (paavina 254-257) oli tiettävästi ensimmäinen, joka esitti teologisen perustelun paaviudelle, ja juuri tähän perusteluun onkin vedottu aikojen saatossa useaan kertaan. Stefanus I:n mukaan Jeesuksen sanat apostoli Pietarille olisi sanottu myös tämän seuraajille, jolloin Rooman piispoilla eli paaveilla olisi sama valta käytössään kuin apostoliruhtinaalla. Raamatussa ei kuitenkaan vihjaista mitenkään sanojen olleen tarkoitettu myös Pietarin seuraajille, minkä vuoksi Stefanus I:n perustelut eivät saaneet jalansijaa alkukirkossa. Paavin asema nousi kuitenkin jonkin verran läntisessä Euroopassa, mutta syynä eivät olleet Stefanus I:n esittämät uskonnolliset perustelut vaan Rooman asema suurkaupunkina ja sen seurakunnan arvovalta ja varallisuus.


title: Kysymys ensimmäisestä paavista

text: Varsinaisen paaviuden voidaan katsoa alkaneen aikaisintaan Anicetuksen tuotua piispanviran Roomaan vuoden 160 tienoilla. Tämän ajattelutavan mukaisesti vasta Anicetus voisi olla ensimmäinen aitona paavina pidettävä henkilö. Anicetuksella tuskin oli valtaa Rooman seurakunnan ulkopuolella, joten hänenkään ei voida katsoa olleen ensimmäinen todellista valtaa käyttänyt paavi. Tosin Anicetuksen katsotaan kuuluneen keinotekoisesti ja postuumisti paaviluetteloon lisättyihin henkilöihin, joten hän ei välttämättä edes ollut seurakunnan johtaja vaan ainoastaan johtoryhmän jäsen.


title: Kysymys ensimmäisestä paavista

text: Vasta Viktor I:n toimintaa pääsiäisenviettokiistassa toisen vuosisadan lopussa voidaan pitää Rooman piispan ensimmäisenä arvovaltaisena väliintulona, jolla hän pyrki säilyttämään kirkon yhtenäisyyden. Kertoman mukaan Viktor I vaati Vähän-Aasian piispoja mukautumaan muun maailman tapaan pääsiäisenvieton päivämäärästä. Tälle tapaukselle ei kuitenkaan ole olemassa muuta välitöntä lähdeaineistoa kuin Eusebios Kesarealaisen välittämät kahden muun piispan kirjeet Rooman piispalle. Eusebios kertoo Rooman piispan myös koettaneen erottaa Vähän-Aasian seurakunnat ja kristityt ehtoollisyhteydestä, vaikka tämä herätti paljon protesteja ihmisten keskuudessa. Nykypäivänä ei voida olla varmoja siitä, mihin Viktor I perusti etuoikeutensa muiden piispojen keskuudessa ja vaatimustensa oikeutuksen.


title: Kysymys ensimmäisestä paavista

text: Merkittävää "aidon" ja vaikutusvaltaisen paavi-instituution muodostumisessa oli varsinkin Pyhä Leo I:n pontifikaatti (paavina 440-461), jonka aikana Rooma oli selkeästi kristikunnan merkittävin piispanistuin. Leo myös kehitti voimakkaasti teologisia perusteluja paavinvallalle. Leo katsoikin paavinistuimen nauttivan Jumalan antamaa oikeutusta. Leo I oli myös ensimmäinen, joka esitti vaatimuksen paavin erehtymättömyydestä perustaen vaatimuksensa Raamattuun. Osittain Leo I:n ansiosta käsitys paaviuden juurien yhteyksistä apostoli Pietariin vakiintui. Joidenkin näkemysten mukaan Leo I:stä voidaan pitää ensimmäisenä aitona paavina, koska vasta hänen hallintokaudellaan paavius alkoi saada suurta vaikutusvaltaa lännen kristikunnassa ja koska hänen valtansa oli paljon suurempaa hänen edeltäjiinsä nähden.


title: Kysymys ensimmäisestä paavista

text: Kaikkein kriittisimpien näkemysten mukaan vasta Gregorius Suuri eli Gregorius I oli ensimmäinen oikeana paavina pidettävä henkilö. Paaviuden historian kannalta paavi Gregorius I (paavina 590-604) eli Gregorius Suuri oli hyvin merkittävä henkilö. Hän on nykyäänkin Leo I:n lisäksi ainoa paavi, jolle on myönnetty lisänimi Suuri. Gregorius Suuri oli pätevä hallintomies, kokenut juristi ja taitava diplomaatti. Hänen tekoihinsa lukeutuu mm. paavillisen keskushallinnon järjestäminen. Hän ei ollut suinkaan pelkkä uskonnollinen johtaja vaan tämän lisäksi esimerkiksi organisoi kirkon – joka oli sen ajan suurin maanomistaja Italiassa - omistamien maatilojen hoidon ja loi toimivan järjestelmän niistä tulevien rahojen jakamiseen.


title: Kysymys ensimmäisestä paavista

text: Maallisen vallan heikkous, eli Bysantin keisarin kykenemättömyys puolustaa Roomaa viholliskansojen uhatessa, pakotti – tai toisesta näkökulmasta katsottuna mahdollisti – paavin ottamaan itselleen myös huomattavaa maallista valtaa. Kriittisimpien tulkintojen mukaan ketään Gregoriuksen edeltäjää – ei edes Leo Suurta – voida pitää aitona paavina näiden heikon valta-aseman (suhteessa Gregoriukseen) vuoksi. Kriittisimpien mielipiteiden mukaan paavius siis alkoi vasta Gregorius Suuresta ja hän olisi täten ensimmäinen paavi.


title: Stunt Car Racer

text: Stunt Car Racer (julkaistu myös nimellä Stunt Track Racer) on ajopeli, jossa ajetaan vuoristoratamaisilla kilparadoilla. Pelin kehitti Geoff Crammond ja sen on julkaissut MicroStyle vuonna 1989 (MicroProsen julkaisunimike).


title: Stunt Car Racer

text: Peli eroaa muista ajopeleistä siinä, että radat ovat korkeita ja kaiteettomia. Ne muistuttavat enemmän vuoristoratoja kuin perinteisiä kilpa-autoratoja. Lisäksi radoilla on hyppyreitä ja kuoppia. Ratojen vaikeat kohdat pitää oppia muistamaan, ja niihin pitää löytää sopiva ajonopeus, jotta auto pysyisi radalla.


title: Stunt Car Racer

text: Pudonneet autot nostetaan takaisin radalle nosturin avulla, mutta siinä kuluu aikaa. Autoissa ei ole vaihteita, mutta rajatun ajan toimiva turbo löytyy.


title: Stunt Car Racer

text: Yksinpelissä on neljä divisioonaa, joista kussakin on kaksi rataa ja kaksi vastustajaa. Yhteensä kilparatoja on siis kahdeksan. Molempia vastustajia vastaan ajetaan kerran kummallakin divisioonan radalla. Jokaisessa kisassa on kolme kierrosta. Divisioonan voittaja nousee ylempään divisioonaan ja vähiten pisteitä saanut putoaa alempaan. Kaikkia ratoja voi harjoitella, mutta varsinaiseen kilpailuun ylempien divisioonien radoilla pääsee vain voittamalla ensin alemmat divisioonat.


title: Stunt Car Racer

text: Voittamalla kaikki divisioonat pääsee SuperLiigaan, jossa autot kulkevat paljon lujempaa ja voittaminen on vaikeampaa, jopa helpoilla radoilla.


title: Stunt Car Racer

text: Ruudun yläreunassa näkyvä halkeama toimii vauriomittarina. Kun halkeama ulottuu ruudun oikeaan laitaan, on auto hajonnut ja kisa hävitty. Auto hajoaa helposti ilman ulosajojakin, jos ajaa hyppyrit väärillä nopeuksilla. Isommat vauriot näkyvät reikinä, joiden seurauksena auto jatkossa hajoaa nopeammin. Tietokoneen auto ei koskaan putoa radalta.


title: Stunt Car Racer

text: Pelissä on mahdollisuus myös kilpailla ihmisvastustajaa vastaan yhdistämällä kaksi tietokonetta nollakaapelilla.


title: Stunt Car Racer

text: PC-versiossa on julkaisuvuodesta johtuen EGA-tasoinen grafiikka. Atari ST:n ja Amigan versiot käyttävät korkeampaa resoluutiota ja laajempaa väripalettia. Niissä on keskenään samanlainen grafiikka. Amstrad CPC:n ja ZX Spectrumin versiot on ohjelmoinut Pete Cooke, joka teki muitakin 3D-grafiikkaan perustuvia pelejä näille koneille. Commodore 64:n versio julkaistiin myöhemmin myös moduulina.


title: Stunt Car Racer

text: Peli sai ilmestyessään hyvän vastaanoton. Pelin erikoiset radat olivat uudenlainen kokemus.


title: Negatiivinen luku

text: Negatiivinen luku on nollaa pienempi luku. Lukujen negatiivisuus ja epänegatiivisuus ovat kompleksi-, reaali-, rationaali- ja kokonaislukujen ominaisuuksia. Suurin negatiivinen kokonaisluku on −1. Negatiivisia lukuja merkitään etumerkillä − (miinus).


title: Negatiivinen luku

text: Luonnolliset luvut ja yhteenlaskuoperaattori yhdessä muodostavat vaihdannaisen monoidin formula_1. Tässä monoidissa alkioilla ei ole käänteisalkiota, eikä myöskään yhteenlaskun käänteistoimitus, vähennyslasku, ole määritelty kaikille lukupareille. Sen takia luonnollisten lukujen monoidi laajennetaan kokonaislukujen ryhmäksi formula_2, jossa jokaisella luvulla on vastaluku, ja vähennyslasku on määritelty kaikille kokonaislukupareille.


title: Negatiivinen luku

text: Negatiiviset ja tietysti myös epänegatiiviset rationaaliluvut saadaan, kun kokonaislukujen ryhmää laajennetaan kertolaskulla renkaaksi ja renkaasta kertolaskun käänteisoperaattorilla, jakolaskulla, kunnaksi. Reaaliluvut voidaan konstruoida rationaaliluvuista esim. Dedekindin leikkauksilla.


title: Negatiivinen luku

text: Jokaista positiivista lukua vastaa yksikäsitteinen negatiivinen luku (ja kääntäen), joka on sen vastaluku. Toisin sanoen jokaista reaalilukua formula_3 on olemassa jokin reaaliluku formula_4, joka toteuttaa ehdon formula_5. Se, että vastaluku välttämättä on myös yksikäsitteinen nahdään olettamalla, että formula_6 ja formula_7. Silloin formula_8. Vastaluvun yksikäsitteisyys oikeuttaa sen, että luvun formula_9 vastalukua merkitään symbolilla, joka riippuu vain formula_9:stä; luvun formula_9 vastaluvun merkki on formula_12. Kun positiivisia lukuja on tapana merkitä ilman etumerkkiä: 1, 2, 4598, 0,75 jne, niin numeroin kirjoitetun negatiivisen luvun ensimmäinen merkki on formula_13: formula_14 jne.


title: Negatiivinen luku

text: Merkintöjä yhteenlaskuissa negatiivisten lukujen ja ylipäätään vastalukujen kohdalla voidaan lyhentää poistamalla niiden ympäriltä sulut ja +-merkki:


title: Negatiivinen luku

text: Tämä vastaa vähennyslaskua. Vastaavasti negatiivisia lukuja vähentäessä voidaan poistaa molemmat miinusmerkit, jolloin kyseessä on jälleen yhteenlasku:


title: Negatiivinen luku

text: Positiivisen ja negatiivisen luvun tulo tuottaa negatiivisen luvun. Sen sijaan kahden negatiivisen luvun tulo tuottaa, kuten yllä, positiivisia lukuja:


title: Negatiivinen luku

text: Sama pätee jakolaskuun:


title: Negatiivinen luku

text: Esim.


title: Negatiivinen luku

text: Negatiivisilla luvuilla ei ole reaalisia neliöjuuria, vaan kompleksisia.


title: Negatiivinen luku

text: jossa formula_22 on imaginääriyksikkö.


title: Negatiivinen luku

text: Vaikka kirjoituksia negatiivisista luvuista ei ole säilynyt, saattoivat ne olla yleisessä käytössä, ainakin laskuteknisesti kirjanpitolaskennassa. Ensimmäinen kiinalainen maininta negatiivisista luvuista löydetään kirjasta "Tšiu-tšang suan-su" (Yhdeksän matematiikan taitoa käsittelevää kirjaa, noin 202 eaa. – 220 jaa.), jossa on mainittu myös paljon vanhempaakin materiaalia. Siinä selostetaan laskusauvojen käyttöä. Niillä oli kahdet värit sen mukaan, oliko sauvaa esittävä luku negatiivinen (musta) tai positiivinen (punainen). Kirjassa on myös esimerkkejä yhtälöryhmistä, joista saadaan negatiivisia juuria.


title: Negatiivinen luku

text: Egyptiläis-kreikkalainen Diofantos (noin 200-luvulla jaa.) kutsui sellaisia laskuja absurdeiksi, joiden tulos oli negatiivinen. Esimerkiksi yhtälön 4x + 20 = 0 juuret eivät merkinneet mitään eikä niitä kannattanut yrittää ymmärtää.


title: Negatiivinen luku

text: Bakhshalin käsikirjoituksessa (noin 300–400 jaa.) negatiivisia juuria käytettiin siten, että ne merkittiin luvun viereen merkityllä +-merkillä. Myöhemmin 500-luvulla jaa. negatiivisuutta ilmaistiin ympyröimällä suure tai luku. Kun 700-luvulla käytettiin negatiivisia lukuja, ne esiteltiin ”velkoina”. Brahmagupta (598–670 jaa.) kirjassaan "Brahma-Sphuta-Siddhanta" (628 jaa.) käsitteli negatiivisia toisen asteen yhtälön juuria. Positiiviset luvut olivat ”aarteita”, negatiiviset ”velkoja” ja nollaa hän kutsui sanalla ”sifer”. Hän luetteli kerto-, jako-, yhteen- ja vähennyslaskujen merkkisäännöt. Esittäessään Diofantoksen lineaaristen yhtälöiden kaikki kokonaislukuratkaisut mukana olivat myös negatiiviset juuret.


title: Negatiivinen luku

text: Arabit, jotka omaksuivat intialaiset numeromerkit ja laskujärjestelmän, käyttivät negatiivisuuden merkkinä luvun yläpuolista pistettä jo 900-luvulla. Abū al-Wafā' al-Būzjānī käänsi Diofantoksen Aritmetican arabiaksi ja käytti teksteissään negatiivisia lukuja. Omar Khaijamin käytti yhtälöissään negatiivisia kertoimia (vähennyslaskua), mutta ei hyväksynyt negatiivisia juuria tuloksiksi.


title: Negatiivinen luku

text: Euroopassa negatiivisuus alkoi tulla hyväksytyksi teknisenä ”temppuna” 1600-luvun jälkeen, vaikka jo 1200-luvulla Fibonacci käytti kirjassaan "Liber Abaci" negativisuutta kauppamatematiikassa tappion merkkinä. Hänen teostaan ei kuitenkaan painettu yleiseen käyttöön ja idea jäi omaksumatta. Ranskalainen Nicolas Chuquet esitteli negatiiviset eksponentit ja niiden matematiikan, mutta hänenkin kirjansa julkaisiin vasta 1800-luvulla. Gerolamo Cardano (1501–1576) esitti kirjassaan "Arts Magna" (suom. Suuri taito eli algebran säännöt, kirja I, 1545) kolmannen ja neljännen asteen yhtälöiden ratkaisumenetelmät. Hän esitti näiden yhtälöiden kaikki juuret ja huomautti, että eräät juuret olivat negatiivisia, irrationaalisia ja saattoivat sisältää negatiivisen luvun juuria (imaginaariluvut).


title: Negatiivinen luku

text: Vasta symbolisten laskulausekkeiden merkitsemisen tullessa yleiseksi alettiin kirjoittaa lukujen välissä laskumerkkejä sanojen et eli & (+) ja minus (−) sijasta. Miinus lyhennettiin yksinkertaisesti formula_23 tai formula_24.


title: Tampereen Teatteri

text: Tampereen Teatteri on toinen Tampereella toimivista suurista teattereista Tampereen Työväen Teatterin ohella. Teatteri aloitti toimintansa 1904. Aluksi sillä ei ollut omaa toimitilaa, ja teatteri joutui muuttamaan usein. Ennen nykyistä rakennusta teatteri toimi Raittiustalossa ja VPK:n talossa.


title: Tampereen Teatteri

text:
Oman rakennuksen Tampereen Teatteri sai 1912. Keskustorin teatterirakennuksen, joka toimii edelleen teatterin päänäyttämönä, suunnittelivat Kauno S. Kallio ja Oiva Kallio. Rakennus vihittiin 14. helmikuuta 1913. Teatterin toinen sali, 1982 valmistunut TT-Frenckell, sijaitsee vanhassa tehdaskiinteistössä lähellä Finlaysonia.
Tampereen Teatteria on elokuusta 2010 lähtien johtanut Reino Bragge.


title: Miika Elomo

text: Miika Elomo (s. 21. huhtikuuta 1977 Turku) on pelaajauransa lopettanut suomalainen jääkiekkoilija. Hänestä tuli marraskuussa 2014 SM-liigajoukkue Turun Palloseuran päävalmentaja. Aiemmin hän toimi TPS:n apuvalmentajana.


title: Miika Elomo

text: Elomo aloitti uransa 1994 I-divisioonassa Kiekko-67:n joukkueessa. Kauden lopulla hän siirtyi TPS:n riveihin, jossa pelasi myös kauden 1995–1996. Hänet valittiin NHL:n vuotuisessa varaustilaisuudessa 1995 numerolla 23 Washington Capitalsiin.


title: Miika Elomo

text: Seuraavaksi kaudeksi laitahyökkääjänä pelannut Elomo siirtyikin Yhdysvaltoihin, mutta sai peliaikaa vain Washingtonin farmijoukkueesta Portland Piratesista, joten hän palasi Suomeen kesken kauden 1997–1998 HIFK:hon.


title: Miika Elomo

text: Hän palasi Amerikkaan 1999–2000, ja sai peliaikaa Washington Capitalsin kokoonpanossa kahden ottelun verran, ja sai yhden syöttöpisteen. Loppukauden hän pelasi farmijoukkueessa. Vuonna 2000 hänet myytiin Calgary Flamesiin, muttei saanut sielläkään peliaikaa. Elomo pelasikin koko kauden 2000–2001 Calgaryn farmijoukkueessa AHL-liigan Saint John Flamesissa, joka sitten voittikin liigan mestaruuden, eli Calder Cupin .


title: Miika Elomo

text: Elomo palasi voitokkaan AHL-kauden jälkeen Suomeen ja TPS:aan. Hän siirtyi kuitenkin kesken kauden 2001–2002 Turusta Bluesiin . Elomo pelasi runsaat kolme kautta Bluesissa. Hän joutui jättämään kauden 2004–2005 kesken pahan rannevamman takia , eikä ole pelannut tämän jälkeen liigatasolla .


title: Miika Elomo

text: Myös Miika Elomon veljet Teemu Elomo ja Tommi Elomo ovat jääkiekkoilijoita.


title: Andrei Rjabuškin

text: Andrei Petrovitš Rjabuškin (; 29. lokakuuta 1861 Stanitšnaja Sloboda – 10. toukokuuta 1904 Didvino) oli venäläinen taidemaalari. Hänen realistiset teoksensa keskittyvät pääasiassa tavallisten 1600-luvun venäläisten elämään.


title: Andrei Rjabuškin

text: Rjabuškin syntyi Stanitšnaja Slobodan kylässä Tambovin kuvernementissa. Sekä hänen isänsä että veljensä maalasivat ikoneja. Rjabuškin jäi orvoksi 14-vuotiaana. Hän pääsi Moskovaan opiskelemaan ja siirtyi myöhemmin Pietariin. Vuonna 1880 Pavel Tretjakov osti hänen teoksensa.


title: Andrei Rjabuškin

text: Rjabuškin päätti opintonsa akatemiassa 1892. Hän osallistui peredvižniki-taiteilijaryhmän näyttelyihin vuosina 1890, 1892 ja 1894, mutta hylkäsi ryhmän myöhemmin.


title: Andrei Rjabuškin

text: Rjabuškin suunnitteli myös mosaiikkeja ja maalasi freskoja kirkkoihin. Pietarissa hänen maalaustensa pohjalta tehtyjä mosaiikkeja on Kristuksen ylösnousemuksen katedraalissa. Hän sairastui tuberkuloosiin ja lähti Sveitsiin hoidettavaksi, mutta kuoli keuhkotautiin ateljeessaan 1904.


title: Wonder Boy

text: Wonder Boy on Westonen (aiemmalta nimeltään Escape) kehittämä ja Segan julkaisema videopelisarja.


title: Wonder Boy

text: Sarja itsessään koostuu "pääsarjasta" "Wonder Boy" sekä alasarjasta "Monster World". Pelit voivat olla osa jompaakumpaa tai molempia sarjoja. Tämä on seurausta joskus hämmennystä aiheuttavista pelien nimeämisrakenteista, joista esimerkkinä "Wonder Boy V: Monster World III". Pohjois-Amerikassa ja Euroopassa sarjat on pidetty "Wonder Boy" -brändin alaisena, mutta Japanissa on yksi pelinimike, joka ei kuulu lainkaan "Wonder Boy" -sarjaan vaan yksinomaan "Monster World" -sarjaan.


title: Wonder Boy

text: Asiasta tekee monimutkaisemman se, että Westonella oli ainutlaatuinen lisensoimisjärjestely Segan kanssa, josta johtuen Sega pidätti itsellään oikeudet sarjan pelinimikkeisiin sekä hahmoihin, mutta Westone pidätti oikeudet kaikkeen muuhun. Westonella puolestaan oli lisensoimisjärjestely Hudson Softin kanssa, jonka seurauksena Hudson Soft loi uusia hahmoja ja pelinimikkeitä ja käänsi näitä pelejä muille kuin Segan alustoille. Näistä kaikkein tunnetuin on "Adventure Island", joka oli taloudellisesti onnistuneempi kuin mitä "Wonder Boy" oli.


title: Katrina and the Waves

text: Katrina and the Waves oli brittiläinen pop-/rock-yhtye. Se oli Ison-Britannian edustajana vuoden 1997 Eurovision laulukilpailussa ja voitti sen "Love Shine a Light" -kappaleella. Myös heidän kappaleensa "Walking on Sunshine" on kansainvälisesti tunnettu. Yhtye oli koossa vuodet 1981–1997. Yhtyeen laulaja Katrina Leskanich (s. 10. huhtikuuta 1960) oli alkuperältään yhdysvaltalainen.


title: Slava Raškaj

text: Slava Raškaj (2. tammikuuta 1877 – 29. maaliskuuta 1906) oli kroatialainen taiteilija ja maansa ensimmäisiä akvarellimaalareita.


title: Slava Raškaj

text: Raškaj syntyi Ozaljissa ja oli syntymästään kuuro. Hän asui ensimmäiset vuotensa perheen kanssa ja myöhemmät lapsuusvuotensa kuurojen lasten instituutissa Wienissä.


title: Slava Raškaj

text: Palattuaan Kroatiaan Raškaj lähti Ivana Otoić-Muhan rohkaisemana taidekouluun Zagrebiin. Raškaj avasi oman ateljeensa ja maalasi vuonna 1898 omakuvan. Raškajin monesti luontoaiheisia teoksia on esitelty mm. Zagrebissa, Moskovassa ja Pietarissa.


title: Slava Raškaj

text: Raškaj alkoi viimeisinä vuosinaan syrjäytyä, ja vuonna 1902 hänet laitostettiin pitkittyneen masennuksen johdosta. Hän kuoli Zagrebissa maaliskuussa 1906.


title: Toni Koivisto

text: Toni Petteri Koivisto (s. 5. marraskuuta 1982 Ylitornio) on suomalainen jääkiekkohyökkääjä, joka pelaa SM-liigajoukkue Rauman Lukossa. Hän toimii joukkueen varakapteenina. Koivisto on pelipaikaltaan vasen laitahyökkääjä. Hänet tunnettiin ennen ulkomaille lähtöään yhtenä SM-liigan nopeimmista luistelijoista.


title: Toni Koivisto

text: Koivisto on lähtöisin Ylitorniolta ja hänen kasvattajaseuransa on Etelä-Portimo -72. Hän pelasi joukkueessa ensimmäiset miesten pelinsä jo 13-vuotiaana Suomen ja Ruotsin yhteisessä ”kalottiliigassa”. Kaudeksi 1996–1997 Koivisto siirtyi Rauman Lukkoon. Hän voitti joukkueessa kauden 1999–2000 päätteeksi A-nuorten SM-pronssia. Koivisto debytoi samalla kaudella myös Lukon SM-liigajoukkueessa, jossa hän pelasi 12 runkosarjaottelua tehden yhden maalin. Varsinaisella tulokaskaudellaan 2000–2001 Koivisto teki 47 runkosarja- ja kahdessa playoff-ottelussa tehot 5+1=6. Hän pääsi pelaamaan kauden aikana myös Lukon ykkösketjussa. Koivisto pelasi kauden aikana myös kaksi ottelua lainalla Mestis-joukkue Uudenkaupungin Jää-Kotkissa. Florida Panthers varasi hänet seitsemännellä kierroksella 200. pelaajana .


title: Toni Koivisto

text: Kaudella 2001–2002 Koivisto teki runkosarjassa 14 tehopistettä, mutta hänen suurimmat onnistumisensa nähtiin varsinkin kevätkaudella. Helmikuussa 2002 Koivisto teki kaksivuotisen jatkosopimuksen Lukon kanssa. Kauteen 2002–2003 hän lähti varsin suurin odotuksin onnistuneen Florida Panthersin harjoitusleirin jälkeen, mutta Koivisto ei kuitenkaan onnistunut lyömään vielä itseään läpi SM-liigassa ja hänen roolinsa pieneni kauden mittaan aina nelosketjuun ja 13. hyökkääjäksi asti. Tehopisteitä Koivistolle kertyi 13. Läpimurto jäi tekemättä vielä kaudella 2003–2004, jolloin tehopisteitä syntyi 12. Maaliskuussa 2004 hän teki 1+1-vuotisen jatkosopimuksen Lukon kanssa.


title: Toni Koivisto

text: Koiviston läpimurto nähtiin vihdoin kaudella 2004–2005, jolloin hän teki 56 runkosarjaottelussa tehot 17+10=27 ja yhdeksässä playoff-ottelussa tehot 1+2=3. Koivisto oli runkosarjassa Lukon kolmanneksi paras maalintekijä Shayne Toporowskin kanssa. Hän ei kuitenkaan jatkanut joukkueen optiovuottaan, vaan siirtyi kaudeksi 2005–2006 kaksivuotisella sopimuksella Tampereen Ilvekseen. Hän muodosti joukkueessa toimivan ykkösketjun Perttu Lindgrenin ja Jussi Pesosen kanssa ja paransi SM-liigan yhden kauden piste-ennätystään tehoilla 19+13=32. Koivisto jakoi Pesosen kanssa Ilveksen sisäisen maalipörssin voiton. Kaudella 2006–2007 hän paransi piste-ennätystään tehoilla 21+20=41, joilla Koivisto voitti joukkueen sisäisen maalipörssin ja sijoittui sisäisessä pistepörssissä toiseksi Mikko Peltolan jälkeen. Koko SM-liigan maalipörssissä hän sijoittui yhdeksänneksi kolmen muun pelaajan kanssa. Kevään 2007 pudotuspeleissä Koivisto oli Ilveksen paras pistemies tehoilla 4+4=8. Maaliskuussa 2007 hän teki vuoden mittaisen jatkosopimuksen joukkueen kanssa.


title: Toni Koivisto

text: Kauteen 2007–2008 Koivistolla mahtui noin kuukauden mittainen poissaolo käsivamman vuoksi, jonka hän sai helmikuussa 2008. Koivisto teki 45 pelaamassaan runkosarjaottelussa tehot 14+26=40, joilla hän jakoi Ilveksen sisäisen maalipörssin voiton Vesa Viitakosken ja Marko Anttilan kanssa sekä sijoittui sisäisessä pistepörssissä toiseksi Mike Bishain jälkeen. Kevätkaudella Koiviston tahti kuitenkin hieman hiipui, eikä hän tehnyt viidessä pelaamassaan pudotuspelissä ainuttakaan tehopistettä.


title: Toni Koivisto

text: Kaudeksi 2008–2009 Koivisto siirtyi vuoden mittaisella sopimuksella Oulun Kärppiin. Hän teki SM-liigan yhden kauden piste-ennätyksensä tehoilla 23+39=62, joilla Koivisto oli joukkueen paras pistemies ja syöttäjä, sijoittui koko liigan pistepörssissä kolmanneksi ja jakoi maalipörssin seitsemännen sijan joukkuetoverinsa Kristian Kuuselan ja HIFK:n Arttu Luttisen kanssa. Hän edusti Kärppiä kauden aikana myös Mestarien liigassa. Kevään 2009 pudotuspeleissä Koivisto jakoi Kärppien sisäisen pistepörssin voiton Jari Viuhkolan kanssa ja sisäisen maalipörssin voiton Kuuselan ja Jonas Anderssonin kanssa tehoilla 6+5=11. Hän ratkaisi joukkueelle välieräpaikan tehtyään viidennessä puolivälieräottelussa 21. maaliskuuta 2009 vieraissa Jokereita vastaan tehtyään jatkoajalla ajassa 67.34 Kärppien 2–3-voittomaalin. Koivisto teki myös Kärppien toisen maalin ja syötti joukkueen ensimmäisen maalin, jonka teki Kristian Kuusela. Hänet palkittiin ottelun "Ilta-Sanomien" kolmen tähden tähtipelaajana. Koivisto voitti kauden päätteeksi SM-hopeaa.


title: Toni Koivisto

text: Toukokuussa 2009 Koivisto teki kahden vuoden sopimuksen KHL-joukkue Metallurg Magnitogorskin kanssa. Hän vietti siellä kuitenkin vain yhden vuoden ja siirtyi kaudeksi 2010–2011 kaksivuotisella sopimuksella Ruotsiin Elitserien-joukkue Frölunda HC:n riveihin. Koivisto jakoi 14 osumallaan joukkueen sisäisen maalipörssin voiton Niklas Anderssonin ja Mika Pyörälän kanssa ja voitti myös Frölundan sisäisen tehotilaston lukemalla +11. Kaudella 2011–2012 hän teki joukkueessa 17 pelaamassaan runkosarjassa kuitenkin vain yhden maalin. Koivisto turhautui otteisiinsa ja hänen sopimuksensa purettiin Koiviston omasta aloitteesta lokakuun 2011 lopulla. Noin viikkoa myöhemmin hän siirtyi loppukauden kattaneella sopimuksella Luleå HF:ään. Koivisto teki loppukaudella 35 runkosarjaottelussa 17 tehopistettä ja oli kevään 2012 pudotuspeleissä joukkueen paras pistemies tehtyään viidessä ottelussa tehot 2+3=5. Helmikuussa 2012 hän teki kaksivuotisen jatkosopimuksen Luulajan kanssa.


title: Toni Koivisto

text: Kaudella 2012–2013 Koivisto oli Luulajan toiseksi paras pistemies Niklas Olaussonin jälkeen tehoilla 10+16=26. Hän kuului kevään 2013 pudotuspeleissä joukkueen sankareihin; Koivisto teki kuudennessa puolivälieräottelussa 23. maaliskuuta 2013 vieraissa ex-seuraansa Frölundaa vastaan Luulajan 2–4-voittoon päättyneen ottelun voittomaalin, joka ratkaisi joukkueelle välieräpaikan. Viidennessä välieräottelussa 6. huhtikuuta 2013 Färjestad BK:ta vastaan hän puolestaan syötti Linus Klasenin jatkoerässä ajassa 72.45 syntyneen 2–1-voittomaalin, joka vei Luulajan finaaleihin. Koivisto voitti kauden päätteeksi Elitserien-hopeaa. Hän voitti kauden aikana Luulajassa myös European Trophyn mestaruuden. Koivisto oli alkulohkossa joukkueen paras pistemies tehoilla 5+4=9. Hän ei kuitenkaan jatkanut Luulajassa enää viimeistä sopimuskauttaan, vaan purki sopimuksensa perhesyistä toukokuussa 2013.


title: Toni Koivisto

text: Koivisto palasi kaudeksi 2013–2014 kolmivuotisella sopimuksella Rauman Lukkoon. Hän pelasi varsin keskinkertaisen kauden ja oli 15 osumallaan joukkueen kolmanneksi paras maalintekijä. Koivisto voitti kauden päätteeksi SM-pronssia. Kaudella 2014–2015 hän oli Lukon toiseksi paras maalintekijä ja kolmanneksi paras pistemies tehoilla 5+7=12. Kevään 2015 pudotuspeleissä Koivisto jakoi joukkueen sisäisen pistepörssin voiton Aaron Gagnonin kanssa tehoilla 5+5=10. Hän voitti myös Lukon sisäisen tehotilaston lukemalla +14.


title: Toni Koivisto

text: Kaudeksi 2015–2016 Koivisto nimettiin Lukon varakapteeniksi. Hän oli joukkueen kolmanneksi paras pistemies tehoilla 17+29=46, joilla Koivisto jakoi SM-liigan pistepörssin seitsemännen sijan SaiPan Chad Raun kanssa. Kevään 2016 pudotuspeleissä hän oli Lukon paras pistemies tehtyään viidessä puolivälieräottelussa tehot 1+3=4. Mestarien liigassa Koivisto oli joukkueen paras maalintekijä ja jakoi Lukon sisäisen pistepörssin voiton Janne Lahden kanssa tehoilla 7+6=13. Syyskuussa 2015 hän teki tehot 5+4 ja teholukema oli +6. Koivisto nimettiinkin SM-liigan syyskuun kuukauden pelaajaksi. Marraskuussa hän teki kolmivuotisen jatkosopimuksen Lukon kanssa.


title: Toni Koivisto

text: Kaudella 2017–2018 Koivisto jakoi tehoilla 12+19=31 Lukon sisäisen pistepörssin toisen sijan Janne Keräsen kanssa edellään vain Arttu Ilomäki.


title: Toni Koivisto

text: Koivisto pelasi alle 20-vuotiaiden MM-kilpailuissa vuosina 2001 ja 2002, joista ensimmäinen turnaus päättyi hopeaan ja jälkimmäinen pronssiin. Hän oli vuoden 2002 turnauksessa myös neljällä osumallaan Suomen paras maalintekijä Tuomo Ruudun kanssa. Koivisto pelasi myös alle 18-vuotiaiden MM-kilpailuissa vuonna 2000, jolloin hän voitti maailmanmestaruuden.


title: Toni Koivisto

text: Suomen A-maajoukkueessa Koivisto on pelannut yhteensä 34 ottelua tehopistein 4+7=11. Hän teki A-maajoukkuedebyyttinsä 5. huhtikuuta 2002 ensimmäisessä kaksoismaaottelussa Lappeenrannassa Venäjää vastaan. Koivisto putosi viimeisten joukossa vuoden 2008 MM-joukkueesta.


title: Toni Koivisto

text: Koiviston pikkuveli Eetu on pelannut myös jääkiekkoa.


title: Antti Niemi (jääkiekkoilija)

text: Antti Niemi (s. 29. elokuuta 1983 Vantaa) on suomalainen jääkiekkomaalivahti, joka pelaa NHL-joukkue Montreal Canadiensissa. Vuonna 2010 hän voitti Stanley Cupin pelatessaan Chicago Blackhawksissa ja oli ensimmäinen suomalainen Stanley Cupin voittanut maalivahti.


title: Antti Niemi (jääkiekkoilija)

text: Antti Niemi aloitti uransa Kiekko-Vantaassa, jossa pelasi Mestiksessä kaudet 2002–2005 ennen siirtymistään Pelicansiin. Hän löi itsensä läpi liigassa jo ensimmäisellä kaudellaan , jolloin hän nousi Pelicansin ykkösmaalivahdiksi. Niemi teki tammikuussa 2007 uuden kaksi kautta kattavan sopimuksen Pelicansin kanssa. Hyvin onnistuneen SM-liigakauden ansiosta NHL-seura Chicago Blackhawks kiinnostui Niemestä ja hän sai NHL-sopimuksen, joka julkistettiin toukokuussa 2008.


title: Antti Niemi (jääkiekkoilija)

text: Niemen ensimmäinen kausi Blackhawksin organisaatiossa kului pääosin AHL:ssä Chicagon farmijoukkue Rockford IceHogsissa. Niemi pääsi myös paikkaamaan loukkaantumisia ylhäällä, jossa hän pelasi kolme ottelua. Kaudella Niemi nousi Chicagon ykkösmaalivahdiksi ohi Cristobal Huet'n ja voitti lopulta Stanley Cupin pelaten yhteensä 22 pudotuspeliottelua. Hän oli ensimmäinen Blackhawksin maalivahti, joka torjui nollapelin pudotuspeleissä sitten vuoden 1996 ja Ed Belfourin nollapelin. Samassa pudotuspelisarjassa Nashville Predatorsia vastaan Niemestä tuli ensimmäinen Blackhawksin maalivahti, joka torjui kaksi nollapeliä samassa pudotuspelisarjassa sitten vuoden 1976 ja Tony Espositon kahden nollapelin.


title: Antti Niemi (jääkiekkoilija)

text: Seuraavan kauden sopimusneuvotteluissa Niemi ja Blackhawks eivät päässeet yhteisymmärrykseen johtuen NHL:n palkkakatosta, ja Niemi vei kiistan NHL:n välimiesmenettelyyn, joka määritti Niemen kohtuulliseksi palkaksi 2,75 miljoonaa dollaria. Niemen edellisen kauden NHL palkka oli ollut 827 000 dollaria. Blackhawksilla oli Niemen pelioikeudet kaudeksi 2010–2011, mutta välimiesmenettelyn sitova päätös edellytti Chicagon joko maksamaan määritetyn palkan tai vapauttamaan pelaajan sopimuksestaan. Palkkakaton vuoksi Chicago olisi joutunut myymään muita pelaajiaan tai Niemen 2,75 miljoonan dollarin palkalla. Chicago valitsi vapautuksen ja näin ollen Niemestä tuli rajoittamaton vapaa pelaaja eli hän voi solmia sopimuksen minkä tahansa NHL-seuran kanssa. Niemen korvaajaksi Chicago hankki kokeneen Marty Turcon 1,30 miljoonan dollarin vuosipalkalla.


title: Antti Niemi (jääkiekkoilija)

text: Syyskuussa 2010 San Jose Sharks vahvisti solmineensa Niemen kanssa yksivuotisen noin kahden miljoonan dollarin arvoisen sopimuksen. Niemen aloitus uudessa seurassa oli nihkeä, ja kauden alussa hän jäi Antero Niittymäen varjoon ajautuen kakkosvahdiksi. Vuodenvaihteen jälkeen Niemi kuitenkin torjui 14 voittoa 17 pelaamastaan ottelusta, nousi seuransa aloittavaksi maalivahdiksi ja kirjoitti Sharksin kanssa neljän vuoden mittaisen, yhteisarvoltaan lähes 16,00 miljoonan dollarin jatkosopimuksen.


title: Antti Niemi (jääkiekkoilija)

text: NHL-kausi 2012–2013 viivästyi työsulun vuoksi, ja Niemi saapui edustamaan Lahden Pelicansia kuukauden mittaisella pelaajasopimuksella. Hän torjui seurassa pelatessaan kaikkiaan kymmenen runkosarjaottelua kunnes palasi takaisin Pohjois-Amerikkaan omatoimisen harjoittelun merkeissä. NHL:n runkosarjan käynnistyttyä vuoden 2013 tammikuussa myös Niemi pääsi aloittamaan kautensa Pohjois-Amerikassa. 48 ottelun mittaisen runkosarjan kuluessa Niemi pelasi 43 ottelua torjuen 24 voittoa ja jakoi maalivahtien voittotilaston kärkipaikan New York Rangersin Henrik Lundqvistin ja Minnesota Wildin suomalaisvahti Niklas Bäckströmin kanssa. Maaliskuussa Niemi teki seurahistoriaa torjumalla ensimmäistä kertaa seuransa historiassa nollapelin kahtena perättäisenä iltana, kun San Jose voitti Anaheim Ducksin 4–0 ja Detroit Red Wingsin numeroin 2–0. Hän tilastoi myös uransa parhaat lukemat päästettyjen maalien keskiarvossa (2,16) ja torjuntaprosentissa (92,4 %). Niemi oli läpi kauden yksi vahvimpia ehdokkaita NHL:n parhaalle maalivahdille jaettavan Vezina Trophy-palkinnon saajaksi. 8. toukokuuta 2013 Niemi nimettiin ensimmäistä kertaa urallaan Vezina-ehdokkaaksi vastaehdokkainaan Columbus Blue Jacketsin Sergei Bobrovski ja New York Rangersin hallitseva Vezina-voittaja Henrik Lundqvist. Palkinnon voitti lopulta Bobrovski.


title: Antti Niemi (jääkiekkoilija)

text: Niemi debytoi Suomen jääkiekkomaajoukkueessa vuoden 2007 Karjala-turnauksessa, jossa hän pelasi 8. marraskuuta 2007 uransa ensimmäisen maaottelun vastustajana Tšekki.


title: Antti Niemi (jääkiekkoilija)

text: Jääkiekon ohella Niemi pelaa myös rullakiekkoa, jota monet jääkiekkoilijat harrastavat kesäisin. Hän osallistui lajin vuoden 2006 MM-kisoihin. Suomi voitti kisoissa pronssia.Antti Niemi on naimisissa Jonna Nummelin-Niemen kanssa, joka on TPS-legenda Timo Nummelinin tytär ja Suomen jääkiekkomaajoukkueen puolustajan Petteri Nummelinin sisko.


title: Makrillihai

text: Makrillihai ("Isurus oxyrinchus") on noin 3-4 metriä pitkä hyvin vahva ja nopea hailaji. Sen ruumis on varsin solakka verrattuna esimerkiksi valkohain tukevarakenteiseen ruumiiseen. Selkäpuoli on tummansininen ja vatsapuoli valkoinen. Se on suosittu urheilukalastuksen kohde nopeutensa ja voimiensa takia. Lisäksi sillä on koukkuun jäädessään tapana hypätä ilmaan vapautuakseen. Se on aggressiivinen laji ja muutamia ihmisiin kohdistuneita hyökkäyksiä on raportoitu.


title: Makrillihai

text: Makrillihaita on kutsuttu myös "makohaiksi". Nykyisessä suomalaisessa kalannimistössä makohai kuitenkin tarkoittaa saman suvun toista ja harvinaisempaa lajia "Isurus paucus", joka on pitkä- ja kapeaeväisempi.


title: Makrillihai

text: Makrillihaita tavataan maailmanlaajuisesti valtamerten trooppisissa ja lauhkeissa osissa aina 150 metrin syvyyteen asti. Ne viihtyvät ulappavesillä.


title: Makrillihai

text: Makrillihait syövät pääasiassa kaloja ja mustekaloja, mutta niiden tiedetään käyneen myös delfiinien, merikilpikonnien ja jopa pienempien hailajien kimppuun.


title: Makrillihai

text: Makrillihait synnyttävät eläviä poikasia, jotka ovat syntyessään 60-75 cm pitkiä. Laji on ovovivipaarinen, eli munat kehittyvät emon sisällä. Synnytysajankohta vaihtelee eri populaatioiden välillä. Esimerkiksi Atlantin pohjoisosassa elävät synnyttävät keväällä ja Australian vesillä elävät syksyllä.


title: Makrillihai

text:
Elokuvassa Nemoa etsimässä Poiju niminen makrillihai ("makohai") on "hyvä" ja kavereittensa valko- ja vasarahain kanssa hän on ryhtynyt kasvissyöjäksi. Tappajahai-elokuvan julisteessa on valkohai, jolle "lainattiin" makrillihain hampaat pelottavuuden lisäämiseksi.
Makrillihaiden leuat ovat hintavia keräilykohteita, isojen yksilöiden kidoista on pyydetty Ebay internet -kauppasivulla jopa 1500 dollarin hintoja kappaleelta. Renny Harlinin elokuvassa "Deep Blue Sea" esiintyvät hait ovat makrillihaita.


title: Rytin II hallitus

text: Rytin II hallitus oli Suomen tasavallan 24. hallitus, jonka muodostivat SDP, Maalaisliitto, Kokoomus, RKP ja Edistyspuolue. Hallituskoalitio muodosti enemmistöhallituksen. Hallitus toimi 27. maaliskuuta 1940 – 4. tammikuuta 1941 eli 284 päivän ajan. Pääministeri Risto Ryti valittiin eronneen Kyösti Kallion loppukaudeksi presidentin tehtäviin kesken hallituskauden, 19. joulukuuta 1940. Pääministerin sijaiseksi valittiin Karl Rudolf Walden.


title: Rytin II hallitus

text: Rytin toisen hallituksen toimikautta sävyttivät kevään ja kesän 1940 aikana Moskovan rauhansopimuksen solmimisesta aiheutuneet toimet. Suurin ja polttavin niistä oli Neuvostoliitolle luovutetulta alueelta siirtyneen väestön – noin puoli miljoonaa henkeä – asuttaminen muun Suomen alueelle. Kesäkuussa eduskunta hyväksyi hallituksen esityksestä siirtoväen pika-asutuslain. Huolimatta talvisodan päättäneen Moskovan rauhansopimuksen solmimisesta ei luotettu rauhantilan säilymiseen, mitä osoitti heti hallitusta nimitettäessä tehty päätös hallitukselle laajat toimintavaltuudet antaneen sotatilan pitämisestä voimassa toistaiseksi. Huhtikuun lopulla 1940 hallitus päätti lisäksi jatkaa sotasensuurin voimassaoloa toistaiseksi.


title: Rytin II hallitus

text: Heinäkuussa 1940 tapahtunut Baltian maiden miehitys ja liittäminen Neuvostoliittoon aiheutti Suomessa suurta huolestuneisuutta. Tämän jälkeen Neuvostoliitto kovensi painostustaan myös Suomea kohtaan esittämällä uusia, rauhansopimukseen perustumattomia vaatimuksia. Marraskuussa 1940 Suomeen kantautui tietoja Neuvostoliiton ulkoministerin Vjatšeslav Molotovin matkasta Berliiniin, jossa hän oli Adolf Hitlerin kanssa keskustellessaan huomauttanut, että Saksan ja Neuvostoliiton välinen, Molotov–Ribbentrop-sopimuksen mukainen etupiirijako oli toteutunut muiden maiden paitsi Suomen osalta ja vaatinut Neuvostoliitolle oikeutta saada lopullisesti selvittää välinsä Suomen kanssa. Kaikki tämä, kuten myös toukokuussa 1940 perustetun Suomen ja Neuvostoliiton rauhan ja ystävyyden seuran (SNS) esiintyminen, lisäsi suomalaisten pelkoa siitä, että Suomi joutuisi ennen pitkää kokemaan Baltian maiden kohtalon.


title: Rytin II hallitus

text: Kansanhuoltoministeri Väinö Tanner, joka oli puheissaan useaan otteeseen hyökännyt SNS:aa vastaan ja syyttänyt sitä Neuvostoliiton "viidenneksi kolonnaksi", joutui eroamaan hallituksesta Neuvostoliiton ulkoministerin Vjatšeslav Molotovin vaatimuksesta elokuussa 1940 ja hänen tilalleen tuli kauppa- ja teollisuusministeri, Enso-Gutzeit Oy:n toimitusjohtaja, vuorineuvos Väinö Kotilainen. Kotilaisen tilalle kauppa- ja teollisuusministeriksi tuli OTK:n johtaja Toivo Salmio.


title: Sami Ryhänen

text: Sami Ryhänen (s. 22. toukokuuta 1980 Vantaa) on suomalainen jääkiekkohyökkääjä.


title: Sami Ryhänen

text: Ryhänen aloitti junioritason pelaamisen Espoossa pelaamalla muun muassa Bluesin C-junioreissa, jonka jälkeen hän siirtyi HIFK:n B-junioreihin. A-junioreissa hän aloitti HIFK:ssa, mutta palasi syksyksi 1999 Espooseen pelaamaan Bluesin A-junioreihin. Kaudeksi 2000–2001 hän siirtyi Mestis-joukkue Jää-Kotkiin, josta kuitenkin sai nopeasti lähteä, ja uusi pelipaikka löytyi Ranskan I-divisioonan Strasbourgista. Kaudella 2001–2002 Ryhänen yritti uudelleen Mestiksessä, tällä kertaa KJT:ssä, mutta joutui lähtemään KJT:stäkin kesken kauden. Seuraavat vuodet hän pelasi Ranskan pääsarjan Clermontissa, Allsvenskanin Halmstadissa ja Uppsalassa sekä Norjan Elitserienin Stjernenissä.


title: Sami Ryhänen

text: Läpimurtonsa Mestiksessä Ryhänen teki Kirkkonummen Salamoissa kaudella 2005–2006, jolloin hän aloitti kauden tehopisteillä 10+24 ja johti Mestiksen pistepörssiä, kun siirtyi kesken kauden SM-liiga-seura Lukkoon. Lukossa Ryhänen pelasi 22 ottelua ja teki 12 tehopistettä. Kaudeksi 2006–2007 hän siirtyi SaiPaan.


title: Sami Ryhänen

text: SaiPassa Ryhänen pelasi puolitoista kautta. Hänet vapautettiin sopimuksestaan kesken kauden 2007–2008 pelillisten syiden takia. Loppukauden Ryhänen pelasi Allsvenskanin IF Björklövenissä, jossa hän oli sarjan paras aloittaja. Keväällä 2008 Ryhänen teki sopimuksen Espoon Bluesin kanssa. Bluesissa Ryhänen pelasi 43 ottelua, hän oli joukkueensa toiseksi tehokkain pelaaja. Hän siirtyi tammikuussa 2009 Tapparaan vaihdossa Teemu Nurmeen. Kesällä 2009 Ryhänen pelasi rullakiekkoa Tampereella Pahalammen joukkueessa numerolla 95,7.


title: Sami Ryhänen

text: Tapparassa Ryhänen teki runkosarjassa 10 ottelussa tehot 1+6 ja karsinnoissa 3 ottelussa tehot 0+1. Ryhänen ei kuitenkaan jatkanut seurassa alkukauden 2009–2010 jälkeen. Kesken kauden 2009–2010 Ryhänen siirtyi Lempäälän Kisaan. LeKissä Ryhänen pelasi runkosarjassa 10 ottelua ja teki 10 pistettä. Playoffeissa Ryhänen pelasi 8 ottelua ja teki 6 pistettä. LeKi oli lopulta Mestiksen neljäs, kun LeKi hävisi pronssiottelun KooKoolle.


title: Sami Ryhänen

text: Kaudella 2010–2011 Ryhänen pelasi kolmessa joukkueessa. Hän aloitti slovenialaisessa Itävallan pääsarjassa pelaavassa HDD Olimpija Ljubljana. Sieltä hän siirtyi Allsvenskanin Almtunaan ja loppukauden hän edusti Serie A:n SV Ritteniä. Seuraavan kauden Ryhänen aloitti Tanskan pääsarjan Aalborgissa, mutta hän siirtyi kesken kauden Britannian EIHL-sarjan Nottingham Panthersiin, jossa voitti Challenge Cupin ja pudotuspelien mestaruuden. Kesällä 2012 Ryhänen teki sopimuksen Ranskan pääsarjan Dijonin kanssa. Hän ei kuitenkaan sopeutunut joukkueeseen harjoitusleirin aikana, palasi Britanniaan ja teki sopimuksen Dundee Starsin kanssa.


title: Sami Ryhänen

text: Ryhänen pelaa jääkiekon lisäksi rullakiekkoa. Vuoden 2007 MM-kisoissa hän oli Suomen toiseksi paras pistemies joukkueen voittaessa hopeaa.


title: Videopeliohjain

text: Peliohjain on videopeleissä käytettävä laite, jota käytetään pelattavan hahmon tai kohteen ohjaamiseen tai muun tiedon syöttämiseen peliin. Peliohjain on tavallisesti kytketty pelikonsoliin tai tietokoneeseen johdolla, kaapelilla tai langattomalla yhteydellä. Muun muassa näppäimistöt, hiiret, joystickit ja pad-ohjaimet ovat peliohjaimia. Myös erikoistarkoituksiin suunnitellut peliohjaimet, kuten rattiohjaimet ja polkimet ajopelejä varten luetaan peliohjaimiksi.


title: Videopeliohjain

text: Peliohjaimen päätehtävä on hallita pelattavan kohteen liikkeitä ja toimintaa tai muulla tavoin vaikuttaa video- tai tietokonepelin tapahtumiin. Pelissä käytettävän peliohjaimen tyyppi määräytyy pelin lajityypin mukaan: esimerkiksi rattiohjainta käytetään ajopeleissä, kun taas joystick-ohjainta käytetään usein lentosimulaattoreissa. Käytetty ohjaintyyppi riippuu myös pelikoneesta. Pelikonsolien mukana tulee niille suunniteltu pad-ohjain kun taas tietokonepeleissä yleisimmin ohjaaminen tapahtuu näppäimistön ja hiiren avulla. Nykyisin on myös liikeohjaimia kuten Kinect, jolloin pelaaja ohjaa peliä erilaisilla eleillä, kuten käsien heiluttamisella. Liike-ohjainta tukevat pelit ovat pääasiassa lapsille suunnattuja.


title: Videopeliohjain

text: Peliohjaimet ovat kehittyneet varsin vaatimattomista "paddle"-ohjaimista oman näytön sisältäviin ohjaimiin kuten Wii U-pelikonsolissa.


title: Videopeliohjain

text: Pad-ohjain on konsolipeleissä yleisimmin käytetty peliohjain. Ohjaimesta pidetään kiinni molemmin käsin ja peukaloilla ja muilla sormilla syötetään tietoa peliin. Pad-ohjaimissa on usein sekä toimintonappeja että yksi tai useampi ohjaussauva tai -nappi. Pad-ohjaimien helppokäyttöisyyden ja tarkkuuden vuoksi niitä käytetään nykyään pelikonsolien lisäksi myös tietokonepeleissä. FPS-peleissä pad-ohjain on kuitenkin hidas, minkä takia sillä ei pärjää tietokoneen näppäimistö + hiiri yhdistelmälle.


title: Videopeliohjain

text: Joystick on tietokoneen oheislaite, joka koostuu kädessä pidettävästä tai sormilla liikuteltavasta sauvasta jota voidaan kallistaa kahden akselin suuntaisesti ja (joskus) kiertää kolmannen ympäri. Joystickiä käytetään usein lentosimulaattoreissa. 1980-luvulla joystick oli yleinen peliohjain, esimerkiksi suositussa Commodore 64 -kotitietokoneessa pelien ohjaamiseen ei ollut käytännössä muuta laitetta. 1990-luvulle tultaessa pelikonsolit olivat siirtyneet omiin pad-ohjaimiinsa ja PC-pelaamiseen käytettiin usein näppäimistöä tai hiirtä. 1990-luvulla joystickit olivat kehittyneet 8-suuntaisista digitaalisista analogisiksi, ja niitä käytettiin suosittujen avaruuslentosimulaattoreiden kuten "" pelaamiseen. 2000-luvulle tultaessa avaruuslentosimulaattoreiden ja siten myös joystickien kulta-aika oli ohitse.


title: Videopeliohjain

text: Rattiohjain on ajosimulaattoreissa käytettävä peliohjain. Monet rattiohjaimet kykenevät tärisemään ja näin simuloimaan oikean auton reaktioita esimerkiksi ajettaessa epätasaisella pinnalla. Rattiohjaimeen kuuluu usein polkimet kaasun ja jarrun hallintaan sekä jonkinlainen keino vaihteiden vaihtamiseen, kuten yksinkertainen eteen ja taakse liikuteltava sauva tai autoa jäljittelevä kytkinsauva.


title: Videopeliohjain

text: Valopistooli on oheislaite jota käytetään ruudulla näkyvien maalitaulujen ampumiseen. Ne muistuttavat usein tuliaseita tai laseraseita. Sen käyttötarkoitukset ovat yleensä rajoitettu ns. reittipeleihin, joissa peli määrää pelaajan kulkureitin ja pelaajan tehtäväksi jää ampua maaleihin. Maailman ensimmäinen valopistooli kotipelikonsolille julkaistiin Magnavox Odysseylle. Myöhemmin Nintendo sisällytti valopistoolin Nintendo Entertainment Systemin ja Famicomin pohjoisamerikkalaisiin versioihin. Nintendo on myös julkaissut Wii Zapper-nimisen valoasekotelon Wii Remotelle.


title: Videopeliohjain

text: Musiikkipeleissä on käytetty useita peliohjaintyyppejä, jota ovat muun muassa kitaraohjain (ks. Guitar Hero), rumpuohjain (ks. Rock Band) ja tanssimatto.


title: Videopeliohjain

text: PC-tietokoneiden hiiri ja näppäimistö toimivat useissa peleissä ohjaimina myös pelikonsoleilla. Liikkeentunnistuslaitteet kuten Kinect, PlayStation Move ja TrackIR ovat pelistä riippuen tuettuja lisäohjaimia.


title: Videopeliohjain

text: Lentosimulaattoreissa käytetään joystick-ohjaimen lisäksi kaasukahvaa sekä peräsinohjainta ().


title: Dave Matthews

text: David John Matthews (s. 9. tammikuuta 1967) on Etelä-Afrikassa syntynyt, sittemmin yhdysvaltain kansalaisuuden saanut laulaja ja kitaristi yhtyeestä Dave Matthews Band. Hän on voittanut urallaan kaksi Grammy-palkintoa, toisen yhtyeensä kanssa ja toisen sooloartistina.


title: Dave Matthews

text: Vuonna 2003 Matthews julkaisi sooloalbumin "Some Devil", joka myi platinaa, ja sen single "Gravedigger" voitti Grammy-palkinnon vuonna 2004. Albumin julkaisun jälkeen kiertueelle lähti "Dave Matthews & Friends" -niminen kokoonpano, johon kuuluu Matthewsin lisäksi muun muassa kitaristit Trey Anastasio ja Tim Reynolds.


title: Dave Matthews

text: Matthews on tehnyt kiertueen myös kahdestaan Tim Reynoldsin kanssa, josta on julkaistu "Live at Luther College" -niminen albumi vuonna 1999. Matthews on esiintynyt myös yksin useissa tapahtumissa ja teki toukokuussa 2006 pienimuotoisen kiertueen Englannissa.


title: Dave Matthews

text: Vierailevana artistina Matthews on esiintynyt muun muassa Béla Fleck and the Flecktones -yhtyeen albumilla "Left of Cool", Santanan albumilla "Supernatural" ja Emmylou Harrisin albumilla "Red Dirt Girl".


title: Kyalami

text: Kyalami on eteläafrikkalainen moottorirata. Rata sijaitsee Gautengissa lähellä Johannesburgia. Rataa on käytetty Grand Prix- ja Formula 1 -autoilussa ja se on isännöinyt Etelä-Afrikan Grand Prix’ta useaan otteeseen. Radan ympäristöstä on kehittynyt asuttu esikaupunkialue. Rata on lisäksi isännöinyt viidesti World Suberbike -sarjaa vuosina 1998–2002.


title: Kyalami

text: Alkuperäinen vuonna 1961 valmistunut rata (kauden 1967 jälkeen pidennettiin kymmenellä metrillä), joka oli käytössä kunnes poliittiset tahot pudottivat radan kilpailuista pois, oli nopeamutkainen rata. Kun rata uudelleen rakennettiin 1987, Crowthorene, Barbecue ja Juksei -mutkat joko poistettiin kokonaan tai niitä muutettiin radikaalisti. Uudistuksen seurauksena radasta tuli kapea ja hidas. Erikoinen piirre radan uudistuksessa oli, että aikaisemmin rataa oli ajettu myötäpäivään, mutta uudistuksen myötä vastapäivään. Formula ykköset jättivät uudelleen rakennetun radan kauden 1993 jälkeen. F1-autot ehtivät ajaa uudella radalla vain kahdesti, ja on melko epätodennäköistä, että Formula 1 palaisi radalle.


title: Kyalami

text: F1-kuljettajista sekä Nigel Mansell että Alain Prost ovat onnistuneet saavuttamaan voiton sekä uudella että vanhalla radalla. Voitoissa mitattuna parhaiten radalla on menestynyt Niki Lauda kolmella voitollaan.